
Capl De la om la Dumnezeu: noţiunea de ierarhie 


Oamenii se aseamănă adesea cu vapoare în derivă. Ei se conduc, din fericire, după 
câteva reguli date de familie, studii, meserie, viaţă socială, dar în interior mulți sunt ca nişte 
ambarcaţiuni lansate în plină mare, fără busolă şi fără hartă de navigație. Veţi spune că unii au 
religia... Da, religia ajută mult oamenii, dacă cei care o reprezintă se preocupă cu adevărat de a 
le da un sistem coerent, plecând de la care ei pot să-şi organizeze viața interioară. Dar eu nu 
vreau să critic bisericile şi clerul, mulți alții au făcut-o înaintea mea, poate mai bine ca mine. 
Ceea ce vreau, e să vă dau metode care vă vor permite să realizați ceea ce este scopul tuturor 
religiilor: stabilirea unei legături cu Dumnezeu. 

Da, auzim de atâtea ori repetându-se că cuvântul religie vine din latinescul “religare” 
adică relegare! Religia e cea care îl releagă pe om la Dumnezeu. Dar ce idee avem despre 
Dumnezeu, şi cum se poate stabili această legătură? Veţi spune: “E uşor, ne legăm la 
Dumnezeu prin rugăciune.” Ah! dacă ar fi aşa de simplu! Ca şi cum ar fi suficient să spunem: 
“Dumnezeul meu... Domnule Dumnezeu...” pentru a intra în legătură cu EI! 

Pentru a pretinde că îl atingem direct pe Dumnezeu, trebuie să ştim ceea ce este! Nu 
vreau să spun că nu se întâmplă să auzim câte ceva de la El, dar în orice caz nu de la El în 
persoană. Să luăm un exemplu foarte simplu. Aveţi de trimis o scrisoare... Ea va trece în mod 
necesar prin intermediari: angajatul de la poştă care pune ştampila, cei care o expediază, calea 
ferată, vaporul sau avionul. Când ea soseşte în sfârşit la destinație, câteodată după zeci de zile, 
factorul poştal o distribuie: el o pune în cutia de scrisori sau o lasă la portar, care se va ocupa 
de ea. Şi dacă trebuie să scrieţi unei persoane suspusă, unui monarh, unui preşedinte de 
Republică sau unui ministru, atunci ea v-a trece prin mâinile secretarilor care o vor transmite... 
sau nu o vor transmite; dacă conținutul scrisorii voastre nu e de o importanţă capitală ea nu va 
ajunge niciodată la destinatar, numai la un colaborator care o va citi şi vă va răspunde. 

lată cum se petrec lucrurile pe pământ. Deci, cel care îşi imaginează că atunci când se 
adresează lui Dumnezeu mesajul său sau rugămintea sa Îl atinge direct, e un ignorant, asta e! 
Pe pământ, e imposibil să te adresezi unui personaj înalt fără a trece prin intermediari, dar ei îşi 
închipuie că pe Dumnezeu, da, îl vor atinge direct! Pentru că Dumnezeu, înțelegeți, e un 
bonom foarte drăguţ, foarte accesibil, putem să-L batem pe umăr, să-L tragem de barbă, El 
ascultă toate plângerile, toate reclamațiile şi chiar El în persoană răspunde la acestea... Dar ce e 
cu toţi aceşti ignoranţi care cred că gândurile şi sentimentele lor ajung direct la Dumnezeu şi 
chiar El Însuşi va veni special să se ocupe de ei? E singur în Cer, înțelegeţi, El nu are servitori, 
nu are lucrători pentru a face munca, El trebuie să facă totul. Şi e acelaşi care odinioară s-a 
înhămat să creeze lumea în şase zile. Săracul, câtă muncă! Nu are pe nimeni care să-L ajute. 

Pe pământ, cel mai mic patron are una sau mai multe secretare şi echipe de lucrători; 
dar Dumnezeu, nu, El Însuşi trebuie să facă toată munca și oricine poate să aibă de-a face cu 
El. Unii vă vor spune: ei discută cu Dumnezeu şi Dumnezeu le răspunde. Sau uneori, e invers: 
Dumnezeu le vorbeşte şi ei Îi răspund! Nefericiţii, dacă lucrurile s-ar petrece aşa cum îşi 
imaginează, de mult ar fi fost fulgerați, pulverizaţi, nu ar fi rămas nici cea mai mică urmă din ei. 
Dumnezeu e o energie de o putere indescriptibilă, nici o ființă umană nu a putut nici să-L 
atingă, nici să-L asculte, nici să-L vadă. Veţi spune că Avraam, Moise şi profeții Israelului au 
vorbit cu Dumnezeu. Da, Vechiul Testament e plin de aceste dialoguri, dar în realitate acesta nu 
este decât un mod figurat de a prezenta lucrurile... 

O imagine care ne poate da aproximativ o idee despre Dumnezeu este cea a 
electricităţii. Ne servim de electricitate pentru a ne lumina, a ne încălzi şi pentru a face să 
funcţioneze tot felul de aparate. În case, uzine, oraşe, totul funcționează cu electricitate! Dar 
ştiţi câte precauţii trebuie luate pentru a nu provoca scurtcircuite şi accidente ca incendii sau 
electrocutări, de exemplu. Un contact direct cu electricitatea poate fi mortal, pentru că e o 
energie de o putere imensă. Pentru a o face să vină la noi şi pentru a o putea utiliza cu riscuri 
mici, trebuie să o adaptăm cu ajutorul transformatoarelor, apoi să o canalizăm prin intermediul 
circuitelor adesea foarte complicate. Ei bine, este la fel şi cu Dumnezeu. Dumnezeu este 
comparabil cu o electricitate pură care nu poate cobori până la noi decât prin intermediul 
transformatoarelor. Aceste transformatoare sunt nenumăratele entități luminoase care 
populează cerurile şi pe care tradiția le numeşte ierarhiile îngereşti. Prin ele primim lumina 
divină, şi tot prin ele reuşim să intrăm în relație cu Dumnezeu. 

Da, iată ce trebuie ştiut: între noi şi Dumnezeu există un întreg drum de parcurs, un 
spaţiu atât de vast încât e imposibil să-l concepem, şi acest spațiu nu e gol, el se compune din 

regiuni locuite de entităţi spirituale. Toate religiile au menţionat într-un fel sau altul existenţa 
acestor regiuni şi acestor entități. Pentru mine, tradiția evreiască este cea care dă noțiunile cele 
mai precise, cele mai clare. Atât creştinismul cât şi islamismul au moştenit în parte aceste 
noțiuni. 

Majoritatea oamenilor se poartă ca şi cum ar fi singurele creaturi cu adevărat evoluate. 
Sub ei sunt animalele, plantele, pietrele, iar deasupra, foarte departe, undeva, este Dumnezeu... 
câți încă o cred! Ei ignoră existenţa tuturor acelor ființe care fac legătura dintre Dumnezeu şi 
el. Sau, chiar dacă ştiu de existenţa lor pentru că au auzit vorbindu-se de ele, ei se gândesc la 
ele rar, nu încearcă să stabilească legături cu aceste ființe. Catolicii, ortodocşii se adresează 
sfinților; e bine, dar chiar şi cei mai mari sfinți nu sunt decât fiinte umane, şi cultul acestora 
aminteşte adesea de culturile păgâne: pentru a regăsi un obiect pierdut trebuie să ne adresăm 
sfântului Antoine de Padoue; pentru a evita un accident, sfântului Christophe... Toţi sfinții 
calendarului sau aproape toţi au o funcţie particulară, şi un număr incalculabil de Notre Dame 
sunt invocate pentru a obține vindecarea, protecţia, naşterea unui copil, abundența recoltelor, 
întoarcerea soţului sau femeii infidele, etc. Creștinii au tendinţa de a dispreţui religiile politeiste 
şi multitudinea lor de divinităţi, fără a-şi da seama că şi ei de asemenea, într-un anume fel, au 
un veritabil panteon. 

Acest obicei de a invoca entități spirituale cărora li se atribuie diferite puteri provine 
dintr-o veche antichitate şi creştinii l-au preluat şi l-au prelungit. Aceasta arată clar că, chiar şi 
pentru ei, Dumnezeu este atât de departe că au nevoie să recurgă la intermediari. De aceea e 
important de a cunoaşte mai bine existenţa ierarhiilor îngereşti, ce sunt ele, cum se situează şi 
care sunt puterile lor. 

Se menţionează în Geneză un simbol al acestei ierarhii îngereşti care face legătura între 
om şi Dumnezeu: e scara lui Iacob. “Iacob ajunse într-un loc unde îşi petrecu noaptea, pentru 
că soarele asfințise. El a luat o piatră pe care a pus-o căpătâi şi s-a culcat în acel loc. Şi a avut 
un vis. Se făcea că o scară era sprijinită de pământ iar capătul atingea cerul, iar îngerii lui 
Dumnezeu urcau şi coborau pe această scară. Şi iată, Eternul se afla deasupra ei.” 

Scara e o imagine interesantă de studiat, pentru că ea exprimă nu numai ideea de 
intermediar între jos şi sus, dar şi cea a ierarhiei: se vorbeşte de “scară socială” pentru a 
exprima ierarhia situațiilor pe care oamenii le ocupă unii faţă de alții. Se vorbeşte de scara 
valorilor, scara culorilor... Întreaga viaţă demonstrează necesitatea unor scări... nu numai 
pentru a urca pe un acoperiş! Veţi spune că există şi alte mijloace. Da, dar şi acestea sunt tot 
echivalente cu o scară. 

Tradiţia creştină, care preia tradiția evreiască, învaţă despre existența a nouă ordine 
îngereşti: Îngerii, Arhanghelii, Principatele, Virtuţile, Puterile, Dominatorii, Tronurile, 
Heruvimii, Serafinii. Aceste ordine îngereşti sunt fiecare un aspect al puterii şi virtuților divine, 
dar mai ales reprezintă pentru noi noțiuni mai accesibile decât cuvântul Dumnezeu. Pentru 
buna noastră dezvoltare spirituală, trebuie să cunoaştem existența acestor entități care ne 
depăşesc, pentru că ele sunt pentru noi ca nişte faruri pe drumul nostru. 

Desigur, puteţi să vă adresaţi lui Dumnezeu, dar ştiind că nu-L veţi atinge niciodată 
direct. Servitorii săi îi vor transmite dorinţele, rugăciunile voastre... sau poate nu le vor 
transmite: multe cereri nu ajung la destinaţie pentru că pe drum există entități care fac un triaj. 
Ele privesc şi spun: “Nu e necesar să aducem aceste lucruri până la Dumnezeu, El are altceva 
de făcut decât de a asculta acest gen de reclamaţii. La coş cu ele!” 

Şi să nu vă imaginaţi că Dumnezeu în persoană va veni să vă viziteze. Va veni poate un 
Arhanghel aducându-vă un mesaj, un atom de lumină, şi aceasta va fi deja foarte mult. Cine 
suntem noi pentru ca Dumnezeu, Stăpânul lumilor, să se deplaseze?... Şi de altfel nu am rezista 
puternicelor vibrații ale prezenţei Sale. Se spune în Psalmi: “Totul se face ca ceara în faţa Sa.” 
Ordinele îngereşti sunt transformatoare care canalizează această putere pentru ca ea să poată 
sosi până la noi fără a ne pulveriza. 

Da, acestea să fie clare pentru voi. Puteţi, desigur, să vă adresaţi direct lui Dumnezeu, 
şi eu o fac, dar ştiind că sunt alţii care transportă cererile voastre, şi dacă ele nu sunt pure şi 
dezinteresate ele vor fi aruncate la coş şi nu veţi primi nici un răspuns. E bine să ştiţi de la 
început cum stau lucrurile pentru a nu vă înşela şi a nu aştepta inutil. Tot ceea ce putem primi 
de la Dumnezeu este o rază, un efluviu care vine de departe, de foarte departe şi care coboară 


prin intermediul ierarhiei îngereşti. Tot Dumnezeu este Acela care ne răspunde, pentru că 
Dumnezeu se găseşte la toate nivelele creaţiei, dar El nu ne răspunde niciodată direct. 


Cap II Prezentarea Arborelui Sefirotic 


Pentru cel care simte nevoia de a se apropia de Creator, de a-i penetra imensitatea, 
religia dă câteva mijloace: rugăciunea, participarea la slujbele religioase, ascultarea unor 
anumite reguli. E bine, dar e insuficient. Pentru a ne apropia de Dumnezeu, nu e suficient a 
simți emoții mistice şi a respecta reguli, e necesar de a aprofunda un sistem de explicare a 
lumii. 

De la început, am vrut să găsesc un astfel de sistem şi l-am căutat în toate direcțiile. Am 
studiat ce învaţă marile religii ale lumii, şi sistemul care mi s-a părut cel mai bun - cel mai vast 
şi în acelaşi timp cel mai precis - l-am găsit în tradiţia evreiască, în Kabbala: Arborele sefirotic, 
Arborele vieţii. Nu spun că alte doctrine sunt rele sau false, nu, dar noţiunile pe care le prezintă 
rămân risipite, nu dau o privire aşa de profundă, aşa de structurată şi aşa de sintetică. Arborele 
sefirotic este o sinteză a universului, el este pentru mine cheia care permite descifrarea 
misterelor creației. El se prezintă sub forma unei scheme foarte simple, dar conţinutul său e 
inepuizabil. Şi chiar, multe episoade din Vechiul şi Noul Testament pot fi interpretate în lumina 
Arborelui sefirotic. 

Kabalişti împart universul în zece regiuni sau sefire corespunzătoare primelor zece 
numere (cuvântul sefiră, la plural sefirot, semnifică numărarea). Fiecare sefiră se identifică cu 
ajutorul a cinci nume: numele lui Dumnezeu, numele sefirei însăşi, numele şeful ordinului 
îngeresc, numele ordinului îngeresc şi în fine numele unei planete (planşa de la sfârşitul 
volumului vă permite să consultați în orice moment schema detailată a Arborelui Sefirotic). 

Este vorba de cinci planuri distincte şi veți înțelege mai bine natura lor ştiind că putem 
să stabilim o corespondență între aceste cinci planuri şi cele cinci principii din om care sunt: 
spiritul, sufletul, intelectul, inima şi corpul fizic: Dumnezeu corespunde spiritului, sefira 
corespunde sufletului, şeful ordinului îngeresc corespunde intelectului, ordinul îngeresc 
corespunde inimii şi planeta corespunde corpului fizic. 

Fiecare sefiră e deci o regiune locuită de un ordin al spiritelor luminoase având în 
fruntea sa un arhanghel, el însuşi supus lui Dumnezeu. Deci Dumnezeu este Cel care dirijează 
aceste zece regiuni, dar sub un nume diferit în fiecare regiune. lată de ce Kabbala dă zece nume 
lui Dumnezeu. Aceste zece nume corespund unor atribute diferite. Dumnezeu este unul, dar El 
se manifestă diferit în funcție de aceste regiuni. Este tot timpul acelaşi Dumnezeu unic, dar 
prezentat sub zece aspecte diferite, şi oricare dintre aceste aspecte nu e inferior sau superior 
altuia. 


Cele zece nume ale lui Dumnezeu sunt: 


- Ehieh - Eloha vaDaath 

- lah - lehovah Tsebaoth 
- Jehovah - Elohim Isebaoth 
- EI - Chadai El Hai 

- Elohim Gibor - Adonai Meleh 


Semnificaţia acestor nume necesită explicaţii. A se vedea cap IV. 


Cele zece sefiroturi sunt: 


- Kether.: Coroana - Tiphereth: Frumuseţea 
- Hohmah: Înţelepciunea - Netsah: Victoria 

- Binah: Inteligența - Hod: Gloria 

- Hessed: Graţia - lesod: Fundamentul 

- Gebourah: Forţa - Malhouth: Regatul 


Şefii ordinelor îngereşti sunt: 
- Metatron: care participă la Tron 
- Raziel: secretul lui Dumnezeu 


- Tsaphkiel: contemplarea lui Dumnezeu 

- Tsadkiel: justiţia lui Dumnezeu 

- Kamael: dorinţa lui Dumnezeu 

- Mikhael: care e ca Dumnezeu 

- Haniel: graţia lui Dumnezeu 

- Raphael: vindecarea lui Dumnezeu 

- Gabriel: forţa lui Dumnezeu 

- Ouriel: Dumnezeu este lumina mea, sau Sandalfon care e interpretat ca forța care 
uneşte materia în formă. 


Ordinele îngereşti sunt: 

- Hayoth hakodesch: Animalele sfințeniei sau, în religia creştină, Serafinii 
- Ophanim: Roţile, sau Heruvimii 

- Aralim: Leii, sau Tronurile 

- Haschmalim: Scânteietorii sau Dominatorii 

- Seraphim: Înflăcăraţii, sau Puterile 

- Malahim.: Regii, sau Virtuţile 

- Elohim: dumnezeii, sau Principatele 

- Bnei Elohim: Fii de dumnezeu, sau Arhanghelii 
- Kerroubim: Puternicii, sau Îngerii 

- Ischim: Oamenii sau Comuniunea Sfinților 


In fine, corpurile cosmice sau planetele care corespund planului fizic sunt: 


- Reschith haGalgalim: primele turbioane 

- Mazaloth: Zodiacul 

- Chabtai: Saturn 

- Tsedek: Jupiter 

- Madim: Marte 

- Chemesch: Soarele 

- Noga: Venus 

- Kohave: Mercur 

- Levana: Luna 

- Aretz: Pământul, sau Olam lesodoth, adică lumea fundamentului. 


Cei din vechime, care nu cunoşteau decât şapte planete, nu au plasat pe Arborele 
sefirotic nici pe Uranus, nici pe Neptun, nici pe Pluton. Ei au făcut să corespundă lui Kether 
nebuloasele, primele turbioane: Reschith haGalgalim, şi lui Hohmah, Zodiacul: Mazaloth. 
Putem să păstrăm această atribuire, dar putem de asemenea să-l plasăm pe Uranus la nivelul lui 
Hohmah, pe Pluton la nivelul lui Daath şi pe Neptun la nivelul lui Kether. 

Kabaliştii au numit această figură Arborele Vieţii pentru că acest ansamblu format din 
sefiroturi trebuie înțeles ținând cont de tocmai de imaginea unui arbore. 

Cum e făcut un arbore? El are rădăcini, un trunchi, crengi, frunze, flori şi fructe care 
sunt solidare între ele. La fel, sefiroturile sunt legate între ele prin căi de comunicare numite 
“cărări”. Aceste cărări, în număr de 22, sunt desemnate de cele 22 de litere ale alfabetului 
ebraic: 


Cele 22 de cărări şi cele 10 sefiroturi sunt numite cele 32 de căi ale Înţelepciunii care 
sunt, simbolic, plasate în Hohmah. Veţi înţelege mai bine natura şi funcțiile acestor treizeci şi 
două de căi dacă veţi încerca să faceţi o legătură cu faptul că avem 32 de dinți. Da, şi de altfel 
nu se vorbeşte de “dinţi (măsele) de minte”? Avem 32 de dinți pentru a mesteca hrana şi cele 32 
de căi sunt de asemenea, într-un anumit fel, dinți cu care mestecăm hrana psihică şi spirituală 
pe care o primim în fiecare zi. Prin această masticaţie obținem înțelepciunea. A deveni înțelept 
înseamnă a mastica experiențele pe care le facem în fiecare zi pentru a reține sucul nutritiv. 


Cele 32 de căi ale Înţelepciunii leagă cele 10 sefiroturi, fiecare cu cele 5 diviziuni, de 
aceea Kabbala spune că ea conduce spre cele 50 de porţi ale Înţelepciunii care sunt atribuite 
simbolic sefirei Binah. Pentru a deschide porţile trebuie să avem chei. Şi adevărata cheie în 
Ştiinţa inițiatică este cunoaşterea omului însuşi. Inițiatul poate cunoaşte totul pentru că se 
cunoaşte pe sine. În unele reprezentări, în anumite fresce egiptene de exemplu, Iniţiatul ţine în 
mână un fel de cheie de formă identică simbolului lui Venus  . Acest simbol reprezintă 
schematic fiinţa umană cu cap, cele două braţe depărtate şi cele două picioare unite. Iniţiatul 
posedă cheia care îi permite de a se cunoaşte, şi cunoscându-se, el cunoaşte întreg universul, el 
poate dechide porțile tuturor regiunilor lui. 


Vă veți întreba fără îndoială: “De ce zece sefiroturi? Universul e divizat chiar în zece 
regiuni?” Nu, şi la acest subiect există un punct important pe care trebuie să-l cunoaşteţi. 
Arborele sefirotic nu e destinat să ne înveţe astronomie sau cosmogonie. În realitate, nimeni nu 
poate spune cu exactitate ce este universul şi cum a fost el creat. Arborele sefirotic reprezintă 
un sistem de explicare a lumii care e de natură mistică. Bazele sale au fost puse de milenii. 
Spiritele excepționale care l-au conceput nu posedau, evident, telescoape sau lunete 
astronomice. Prin meditație, contemplaţie, grație unei vieți interioare intense, ele au reuşit să 
sesizeze o realitate cosmică pe care au tradus-o cu ajutorul imaginilor şi povestirilor simbolice. 
Această tradiție, mereu reluată, la care s-a meditat de-a lungul secolelor a ajuns până la noi. 
Arborele sefirotic nu e o descriere exactă a universului nostru, ceea ce explică absența unor 
planete, locul soarelui, etc... 

Dar să revenim la cele zece sefiroturi. De ce zece? Pentru că acest număr reprezintă o 
totalitate, un ansamblu finit. Sefira, v-am mai spus-o, înseamnă numărare. Plecând de la 
primele zece numere, toate combinațiile numerice sunt posibile. Dumnezeu a creat la început 
zece numere, cele zece sefiroturi, şi cu ajutorul acestor zece numere El poate crea alte 
numere, adică alte existențe, până la infinit. 

Kabaliştii menţionează, deşi mai rar, o a unsprezecea sefiră: Daath, al cărei nume 
înseamnă “a şti”. Ei o plasează între Kether şi Tiphereth, dar în general ea nu figurează pe 
reprezentarea Arborelui sefirotic. 

Acest tablou a sefiroturilor, cum vedeţi, nu reprezintă decât puterile binelui. Pentru 
perfecţionarea voastră numai pe acesta trebuie să-l studiaţi, numai asupra acestuia trebuie să vă 
concentrați. Dar adevărul este că Kabbala menţionează de asemenea zece sefiroturi ale 
tenebrelor care se numesc K/iphoth şi care reprezintă reflectarea inversă ale sefiroturilor divine, 
exact cum diavolul este reflectarea inversă a lui Dumnezeu. Aceste sefiroturi malefice au de 
asemenea numele lor, ierarhia lor de spirite, dar nu voi intra în detalii, nu vreau să pronunț 
numele lor, pentru că nu vreau să mă leg de acestea. 

În fine, deasupra sefirei Kether, kabbaliştii plasează o regiune pe care o numesc Ain 
Soph Aur: lumina fără sfârşit, care e regiunea Absolutului, regiunea lui Dumnezeu 
nemanifestat. 

Pentru kabbalişti, universul e o unitate a cărei expresie perfectă este Arborele sefirotic. 
Dar în această unitate ei disting mai multe regiuni. 

O primă divizare face să apară patru planuri. De sus în jos acestea sunt: 

- Olam Atsilouth sau lumea emanaţiilor, formată din sefirele Kether, Hohmah şi Binah. 

- Olam Briah sau lumea creației, compusă din sefirele Hessed, Gebourah, Tiphereth. 

- Olam Letsirah sau formaţiei, compusă din sefirele Netsah, Hod, lesod. 

- Olam Assiah sau lumea acțiunii, formată din singura sefiră Malhouth. 


Şi aici, între lumea de sus şi lumea de jos, există o ierarhizare care are de asemenea 
corespondenţa sa în ființa umană. 

- Planului Olam Atsilouth îi corespunde Neschamah,adică planul divin al sufletului şi al 
spiritului. 

- Planului Olam Briah îi corespunde Rouah, adică planul mental, intelectul. 

- Planului Olam Ietsirah îi corespunde Nephesch, adică planul astral, inima. 

- Planului Olam Assiah îi corespunde Gouph, adică corpul fizic. 


O altă repartiție face să apară trei piloni: 


- La dreapta, stâlpul Clemenţei, numit Yakîn, care e o putere pozitivă, activă, şi care 
corespunde sefirelor Hohmah, Hessed şi Netsah. 

- La stânga, stâlpul Rigorii numit Boaz, care e o putere feminină, pasivă, şi care 
cuprindele sefirele Binah, Gebourah şi Hod. 

- În fine, stâlpul central, care le echilibrează pe celelalte două, e compus din sefirele 
Kether, Daath, Tiphereth, lesod şi Malhouth. 

Această divizare exprimă ideea că universul este guvernat de două principii antagoniste 
masculin şi feminin, de atracţie şi respingere, de dragoste şi ură, de clemență şi rigoare şi că, 
pentru a se armoniza, aceste puteri trebuie să se întâlnească la centru. 


lată, posedați acum elementele esenţiale ale Arborelui sefirotic. Ce trebuie să faceţi?... 
E o responsabilitate foarte mare pentru un Instructor să-i facă pe oameni să intre în sanctuarul 
Divinităţii, pentru că el ştie că foarte puţine persoane sunt pregătite să înțeleagă şi să utilizeze 
corect aceste noțiuni. Să nu vorbim de cei care o fac pentru a se servi de practici magice 
condamnabile, pentru că nedâdu-şi seama de caracterul sacru al acestor noțiuni îşi imaginează 
imediat că pot să se plimbe în mijlocul acestor nume ca într-o grădină publică şi pot să jongleje 
cu sefiroturile ca şi cu nişte mingi. Aceste cunoştinţe trebuie abordate cu multă umilință şi 
respect pentru a avea mari revelații. 


Nu e suficient de a citi de două sau de trei ori acest tablou, de a reține numele şi a le 
menţiona din timp în timp în conversație. Pentru a deveni baza unei adevărate munci spirituale, 
Arborele sefirotic trebuie să fie un subiect de meditaţie permanent. Încercaţi să asimilați încet 
aceste noțiuni, să le digeraţi... Şi să nu fiți mirați dacă mă veți auzi folosind termeni care aparțin 
domeniului nutriției. Această meditație asupra Arborelui sefirotic poate fi comparată cu nutriția. 
În fiecare zi, mâncaţi pentru a vă menţine sănătatea; dintr-un mare număr de alimente alegeți 
unele şi acestea nu sunt aceleaşi de la o zi la alta. În Arborele sefirotic veți descoperi o imensă 
varietate de “hrană”, pentru că e o reflectare a universului. Religia şi filozofia sunt bine 
reprezentate, desigur, la fel şi morala, adevărul, dar de asemenea şi ştiinţele şi artele: de voi 
depinde să învăţaţi să vă hrăniţi zilnic. 

Mulţi sfinți, mistici, e adevărat, au reuşit să progreseze fără a cunoaşte Arborele 
sefirotic, dar cunoaşterea lui dă o vedere mai clară asupra muncii de făcut, şi această metodă 
poate să vă însoţească pe toata durata vieții voastre. Nici un tablou nu depăşeşete Arborele 
Vieţii. Urmaţi-l, şi gândirea voastră va înceta să vagabondeze şi veți primi binecuvântări pe 
măsură ce veți şti să exersați şi să avansați pe această cale. Revenind des asupra Arborelui 
sefirotic veţi aprinde lumini în voi, iar aceste lumini nu numai că vă vor lumina, dar vă vor 
purifica, vă vor întări, vă vor da viaţă şi vă vor înfrumuseța. Poate nu veți înțelege niciodată 
perfect această reprezentare şi nu veți ajunge să realizați niciodată toate virtuțile şi puterile pe 
care le reprezintă, dar ea va fi pentru voi reprezentarea unei lumi ideale care vă va atrage tot 
timpul către înalt. 

Cap III Ierarhiile Îngereşti 


Îngerii din Kether sunt Serafinii, în evreieşte Hayoth haKodesch, care se traduce 
Animale ale sfințeniei. Hayoth este pluralul cuvântului haya care înseamnă viață. 

La începutul Cărţii lui Ezechiel, în Biblie, citim o descriere a celor patru Animale sfinte, 
şi într-un fel asemănător sfântul loan le-a descris în Apocalipsă: “De îndată am fost răpit în 
duh. Şi iată, era un tron în cer şi pe tron şedea Cineva... Iar în mijlocul tronului şi în jurul lui 
erau patru ființe pline de ochi, dinainte şi dinapoi. Prima ființă semăna cu un leu, a doua 
semăna cu un taur, a treia avea faţa ca de om şi a patra semăna cu un vultur care zboară. Cele 
patru fiinţe aveau fiecare câte şase aripi şi erau pline de ochi de jur împrejur. Ele spuneau fără 
încetare zi şi noapte: Sfânt, sfânt, sfânt este Domnul Dumnezeu, Atotţiitorul, Cel care era şi 
Cel care este şi Cel ce vine!” 

Cele patru ființe care se află în faţa tronului lui Dumnezeu reprezintă cele patru principii 
ale materiei, cele patru elemente: leul (focul), taurul (pământul), omul (aerul), şi vulturul (apa) 
(Despre corespondenţa între vultur şi apă, a se vedea tomul 32 din Opere Complete, pag. 92- 
93). Rădăcinile materiei sunt deci în Dumnezeu, în sefira Kether, şi Serafinii sunt îngerii celor 


patru elemente. Dar la acest grad de puritate, materia este aproape de aceeaşi substanță ca şi 
spiritul. 

Serafinii sunt primele creaturi care primesc emanaţiile divine, ei sunt plonjaţi în oceanul 
materiei primordiale încă în plină fierbere şi beau de la Sursa de lumină, de la Sursa dragostei, 
care e singura lor hrană. Ei se hrănesc contemplânu-L pe Dumnezeu, de aceea sunt reprezentaţi 
cu ochi pe tot corpul. Serafinii sunt cea mai perfectă manifestare a dragostei, pentru că 
dragostea adevărată e o contemplare. 

În realitate, în Arborele vieţii există şi alte expresii pentru dragoste: Hessed (Jupiter) 
reprezintă dragostea pentru o colectivitate, Nestah (Venus) dragostea pentru o creatură. Dar 
dragostea de Dumnezeu, singura dragoste adevărată, nu se poate manifesta decât în Kerher, şi 
este dragostea Serafinilor. 

În faţa tronului lui Dumnezeu Serafinii nu încetează să repete: “Sfânt, sfânt, sfânt este 
Dumnezeu.” Cuvântul "sfânt" caracterizează cel mai bine esența Divinităţii. Acest cuvânt a fost 
folosit atât de des pentru a desemna numai bărbaţi sau femei care manifestau anumite virtuți de 
răbdare, bunătate, milostenie, că şi-a pierdut înțelesul adevărat. Pentru a înțelege ce este 
sfințenia, trebuie să ne îndreptăm spre limbile slave. În bulgară, de exemplu, cuvintele “svet” 
(sfânt) şi “svetost” (sfinţenie) au aceeaşi rădăcină ca şi cuvântul lumină: “svetlina”. Sfinţenia 
este deci o calitate a luminii. În acest sens putem spune că Dumnezeu este cu adevărat sfânt 
pentru că El e lumină pură. Aceasta este ceea ce repetă Serafinii, şi de aceea sfințenia este de 
asemenea înscrisă în numele lor: Hayoth hakKodesch: Animalele sfințeniei. 

Şeful ordinului îngeresc al Serafinilor este Metatron, Prinţul Feţei. El este singurul care 
îl vede pe Dumnezeu față în față, şi el e cel care i-a vorbit lui Moise pe Muntele Sinai. Nici o 
ființă umană, oricât de elevată ar fi, nu poate intra în contact direct cu Dumnezeu, pentru că 
Dumnezeu este un foc devorant care ar face-o imediat cenuşă. E nevoie în permanenţă de un 
intermediar care să vorbească omului din partea lui Dumnezeu. Chiar dacă se spune în Biblie că 
Dumnezeu s-a adresat lui Avram, lui Iacob, lui Moise sau unui anumit profet, în realitate nu El 
în persoană a făcut-o ci un mesager, aceasta este tocmai semnificația cuvântului “înger”: 
mesager, trimis. 


Îngerii lui Hohmah sunt Heruvimii, în evreieşte Ophanim, adică roţi. Profetul Ezechiel 
în cartea sa descrie viziunea ce a avut-o despre roți “ de o circumferință şi înălțime 
înspăimântătoare”, mergând aproape de Animalele sfinte: “Când animalele se ridicau de pe 
pământ, roţile se ridicau şi ele. Ele mergeau acolo unde Spiritul le comanda să meargă; şi roțile 
se ridicau cu ele, pentru că spiritul Animalelor era în roți. Când Animalele mergeau, ele 
mergeau; când Animalele se opreau, ele se opreau; când Animalele se ridicau de pe pământ, 
roțile se ridicau cu ele, pentru că spiritul Animalelor era în roți.” Animalele sfinte se supun 
ordinelor Spiritului şi transmit un impuls roților. 

Simbolismul roții (cerc perfect în mişcare) ne revelează funcția Heruvimilor: ei 
plăzmuiesc materia originară simbolizată de Animalele sfinte, ei elaborează această materie 
pentru a servi proiectelor lui Dumnezeu. De aceea se spune că lumea Ophanim-ilor este cea a 
muzicii sferelor (regăsim aici ideea de cerc, de roată). Dar prin muzică nu trebuie să înţelegem 
numai acele aranjamente de sonorități create de oameni şi pe care urechile noastre le percep. 
Expresia “muzica sferelor” se traduce înainte de toate prin armonia care există între toate 
elementele universului, o ajustare, o aranjare bazată pe raporturile dintre numere. Armonia este 
mai întâi o structură, care coborând în materie devine creatoare de forme. În acest sens, 
armonia este expresia rațiunii, a înțelepciunii, şi de aceea e asimilată cuvântului. Nu există 
armonie, nu există muzică în afara rațiunii şi înțelepciunii. Cuvântul divin, muzica şi 
înțelepciunea sunt acelaşi lucru. 

Din păcate, suntem obligați să constatăm că printre cei care crează muzică sau printre 
cei care o interpretează, foarte puțini sunt capabili să ducă o viaţă muzicală. Muzica, adevărata 
muzică nu este cea care se execută cu instrumente sau cu vocea, ci cea pe care o exprimăm 
prin gânduri, sentimente şi gesturi armonioase în toate circumstanțele vieții. Aceasta este 
muzica lui Hohmah. 

În fruntea ordinului Ophanim-ilor se află arhanghelul Raziel. După tradiţie, el a fost cel 
care i-a dat lui Adam o carte, Sepher Ietsirah, care revela secretele creației. Dar când Adam a 
comis primul păcat, cartea i-a fost luată. 


Îngerii lui Binah sunt Zronurile, în ebraică Aralim: leii. 

În textul Apocalipsei, sfântul loan asociază prezenţa Tronurilor cu cea a Animalelor 
sfinte, Serafinii: “În jurul tronului am văzut douăzeci şi patru de tronuri şi pe aceste tronuri, 
douăzeci şi patru de Bătrâni aşezaţi, îmbrăcaţi în veşminte albe şi pe cap aveau coroane de 
aur.” În alt pasaj, cei douăzeci şi patru de bătrâni se adresau astfel lui Dumnezeu: “Îţi 
mulțumim, Dumnezeu Atotputernic care eşti şi ai fost pentru că Ţi-ai folosit marea Putere şi ai 
luat în stăpânire Împărăţia Ta. Naţiunile s-au supărat; furia ta a venit, şi a venit timpul de a-i 
judeca pe morți, de a-i recompensa pe servitorii Tăi profeţii, sfinții şi pe cei care se tem de 
numele Tău, pe cei mici şi pe cei mari, şi să-i distrugi pe cei care distrug pământul.” 

Dându-le numele de Tronuri îngerilor lui Binah, religia creştină insistă asupra noțiunii 
de stabilitate, în timp ce numele lor ebraic Aralim: leii, introduce noțiunea de judecată. 
Simbolic, leul e legat de justiţie şi “Leul tribului lui Iuda” e o figură a justiţiei supreme. Cei 
douăzeci şi patru de Bătrâni sunt Domnii destinului; nimic din gândurile, sentimentele şi actele 
umane nu le scapă, şi ei sunt cei care decid pedepsele, recompensele şi condiţiile în care 
oamenii vin să se reîncarneze. 

Şi în timp ce Serafinii cântă sfințenia lui Dumnezeu, cei douăzeci şi patru de Bătrâni ÎL 
adoră şi se prosternează lui Dumnezeu: “Ei îşi aruncă coroanele în fața tronului spunând: Tu 
eşti demn, Domnul şi Dumnezeul nostru, de a primi gloria, onoarea şi puterea, pentru că Tu ai 
creat toate lucrurile şi prin voinţa Ta ele există şi au fost create.” La fel cum funcția Serafinilor 
este de a celebra sfinţenia lui Dumnezeu, tot aşa funcția celor douăzeci şi patru de Bătrâni este 
de a recunoaşte perfecțiunea voinței Sale. Ei recunosc dreptatea proclamându-L pe Dumnezeu 
singurul care este demn. 

În fruntea ordinului Aralim se află arhanghelul Tsaphkiel. 

Pentru că aparțin triadei cele mai elevate, Kerher, Hohmah şi Binah, primele trei ordine 
îngereşti sunt cel mai des menționate în cărțile sacre. 


Ordinele îngereşti ale celei de-a doua triade: Hessed, Gebourah şi Tiphereth, sunt: 

- Dominatorii: Haschmalim-ii (Scânteictorii), 

- Puterile: Serafim-ii (Înflăcăraţii), 

- Virtuţile: Malahim-ii (Regii). 

Cele trei ordine au ca punct comun exprimarea puterii, şi identificăm acțiunea lor 
calităților sefiroturilor pe cale le locuiesc. Dominatorii, îngerilor lui Hessed (mila) răspândesc 
peste tot binecuvântările lor sub conducerea lui lui Tsadkiel al cărui nume semnifică: 
“Dumnezeu este dreptatea mea”. Puterile, îngerii lui Gebourah (forţa), înflăcărați de zel pentru 
Creator, vor, conduşi de Kamael -“dorinţa lui Dumnezeu”- să restabilească ordinea peste tot 
unde este ameninţată. Munca lor e comparabilă cu cea efectuată de organism pentru a se 
debarasa de toate deşeurile. Virtuţile, îngerii lui Ziphererh (frumuseţea), au în fruntea lor pe 
arhanghelul Mikhael. Aceştia sunt Malahim-ii menţionaţi în Apocalipsă: “A avut loc un război 
în Cer. Mikhael şi îngerii săi luptau împotriva dragonului.” 


Ierarhiile îngereşti a celei de-a treia triade Nestah, Hod, lesod sunt: 

- Principatele: Elohim-ii (Dumnezeii) 

- Arhanghelii Bnei Elohim-ii (Fiii de Dumnezeu) 

- Îngerii: Keroubim-ii (cei puternici) 

Elohim-ii, sub conducerea arhanghelului Haniel -“graţia lui Dumnezeu”- reprezintă 
entitățile care au creat lumea, la fel cum se spune în Geneză: “Bereschit (la început) bara (au 
creat) Elohim (Dumnezeii) eth-ha-schamaim (cerul) ve-eth ha-aretz (şi pământul).” Planul a 
fost dat de sus din sefira Hohmah de marele Arhitect al universului, şi E/ohim-ii sunt lucrătorii 
care au construit edificiul. Munca arhitectului constă numai în a face planuri; realizarea este 
încredințată antreprenorilor, zidarilor. Antreprenorii universului au fost Elohim-ii. 

Bnei Elohim-ii, îngerii purtători de foc, îl au în fruntea lor pe arhanghelul Raphael, al 
cărui nume semnifică "Dumnezeu vindecător”. 


Keroubim-ii sunt îngerii purtători de viaţă pură. Ei sunt cei mai aproape de oameni şi 
sunt deci mai des în contact cu ei decât alte ordine îngereşti. In fruntea lor e arhaghelul 
Gabriel: “Dumnezeu e forța mea”. 


În fine, deşi nu fac propriu-zis parte din ierarhia îngerească, în a zecea sefiră, Malhouth, 
kabalişti plasează ordinul /schim. Aceştia sunt sfinții, profeții, Iniţiații, marii Maeştri ai tuturor 
religiilor, toţi cei care prin viaţa şi cuvintele lor au antrenat oamenii pe calea luminii. Ei 
reprezintă fraternitatea marilor suflete pe care creştinii o numesc Comunitatea sfinților. Aceste 
ființe au coborât pe pământ pentru a instrui şi a ajuta pe oameni şi spre ele trebuie să ne 
îndreptăm privirile, pentru că graţie lor, grație învățământului lor, grație dorinței lor de a ne 
ajuta şi de a lucra pentru evoluţia noastră, putem să ne ridicăm pe scara creaturilor. În fruntea 
lor, Kabbala plasează pe Sandalfon, sau pe Ouriel. 


Serafinii, Heruvimii şi Tronurile sunt în contact direct cu Dumnezeu. Prin intermediului 
lor primesc emanaţiile divine Dominatorii, Puterile şi Virtuţile şi le transmit apoi oamenilor şi 
apoi mai Jos, animalelor, plantelor şi mineralelor. 

Serafinii sunt spiritele Dragostei divine. 

Heruvimii sunt spiritele Înţelepciunii divine. 

Tronurile sunt spiritele Puterii divine. 

Dominatorii, Puterile, Virtuţile sunt o primă reflexie a acestei dragoste, înțelepciuni şi 
puteri. Dedesubt, Principatele, Arhanghelii şi Îngerii sunt o a doua reflexie. De noi depinde 
acum să facem eforturi pentru a deveni un al treilea efect a acestei perfecțiuni divine învățând 
să lucrăm cu toată dragostea inimii noastre, cu toată lumina intelectului nostru şi cu toată forța 
voinţei noastre. 


II 


Când vă treziţi dimineața, de ce să nu începeţi ziua gândindu-vă la toate aceste creaturi 
de lumină care urcă şi coboară între pământ şi tronul lui Dumnezeu? Toată ziua vă va fi 
iluminată... Gândiţi-vă la ele, legaţi-vă de ele, contemplaţi-le în inima şi în sufletul vostru şi 
pronunţaţi numele lor. Când strigați un nume într-o mulțime, persoana strigată întoarce capul. 
Este la fel şi pentru entitățile lumii invizibile: dacă le chemaţi prin numele lor, ele se opresc şi îşi 
îndreaptă ochii spre voi. Astfel puteţi să intraţi în comunicare cu ele. 

Conştientizând din ce în ce mai mult realitatea acestor entități care vă depăşesc, vă 
impregnaţi de virtuțile lor, vă umpleți de viaţă, vă luminaţi şi vă îmbogățiți lumea interioară. 
Dar trebuie să rămâneți foarte modeşti, ştiind că multe dintre aceste entităţi vor fi încă mult 
timp departe de voi. Începeţi prin a încerca să atingeti sfinţii, Iniţiaţii, marii Maeştri a căror 
misiune este de a se ocupa de umanitate. Apoi, vă puteţi ridica mai mult pentru a încerca să 
ascultați Îngerii, pentru că îngerii sunt cel mai aproape de oameni, îi ascultă, îi ajută, le 
îndeplinesc dorințele. Puteţi, apoi, să încercaţi să invocaţi Arhanghelii... 

Dar dacă vreţi să ascultați Principatele şi cohortele îngereşti superioare, e inutil. Lumile 
sunt nenumărate în spațiul infinit, populate de miliarde de creaturi, şi aceste ierarhii îngereşti, 
care au alte treburi de făcut foarte departe în spaţiu, nu sunt în relație cu oamenii. Cei care se 
ocupă de oameni sunt mai ales, cum v-am spus, sfinții, Iniţiaţii, marii Maeştri, adică cei care au 
trăit pe pământ, şi care după ce l-au părăsit îşi amintesc de el, au păstrat legături cu oamenii şi 
au făcut promisiuni pe care vor să le țină. Discipolul trebuie să cunoască existenţa ierarhiilor 
superioare, poate chiar să le invoce, ştiind că pentru a obţine rezultate prin rugăciuni şi 
meditaţie, trebuie să se adreseze ființelor mai apropiate de el. 

Sunt obligat să vă dau câteva noțiuni pentru ca să nu vă înşelaţi, să nu vă imaginați că 
dintr-o singură încercare veți avea acces la Tronuri, Heruvimi, şi Serafinii. Nu, e un drum 
foarte lung şi greu de parcurs, şi nu sunteți încă gata pentru acesta, acum trebuie să păstraţi 
prezentul în fața ochilor voştri, iar ierarhiile îngereşti sunt singurele care pot să vă dea 
elementele lumilor superioare pentru a vă hrăni sufletul şi spiritul. Astfel veţi ajunge să realizați 
preceptul lui lisus: “Fiţi perfecţi cum Tatăl vostru Ceresc e perfect!” Cum să devii perfect dacă 
nu vă legaţi de creaturile care încarnează virtuțile divine? 

Perfecțiunea presupune cunoaşterea acestor ierarhii şi dorinţa de a lucra cu ele. Îngerii 
vă vor da viață pură. Arhanghelii vă vor da focul sacru. Principatele vă vor da posibilităţile de a 
construi şi de a organiza lumea voastră interioară. Virtuţile vă vor da splendoarea luminii 
divine. Puterile vă vor da curajul şi îndrăzneala de a vă apăra idealul vostru. Dominatorii vă vor 
da generozitatea şi mila. Tronurile vă vor da stabilitatea şi inteligenţa Misterelor. Heruvimii vă 
vor da înțelepciunea şi armonia. Serafinii vă vor da dragostea, acea dragoste care e deasupra 
tuturor cunoştinţelor, care e plenitudinea şi eliberarea totală. 

Dar cum să îndrăznim să vorbim de aceste entităţi în faţa cărora trebuie numai să ne 
prosternăm în linişte? Eu o fac pentru a vă inspira dorinţa de a nu vă mulțumi cu o existență 
inconştientă şi prozaică. Cel ce nu cunoaşte realitatea acestor regiuni sublime poate să se 
mulțumească cu o viaţă ordinară. Dar cel ce o cunoaşte, simte că totul căruia obişnuia să-i 
acorde valoare e nimic față de ce există în lumea sublimă. Da, tot ce a produs mai mare ştiinţa, 
arta, filozofia, păleşte față de acestea. Trebuie cel puțin să cunoaştem existenţa acestor regiuni 
populate de creaturi perfecte pentru a înţelege cât de important e de a ne apropia de ele. 

Dacă nu începeţi această muncă aici, pe pământ, nu o veţi putea continua în cealaltă 
lume. Drumul trebuie început în această lume pentru a putea continua să avansăm în lumea 
cealaltă. Prin faptul că se încarnează pe pământ într-un corp fizic, omul e superior tuturor 
îngerilor, chiar şi celor mai elevaţi, şi trebuie să facă să coboare în corpul său virtuțile 
ierarhiilor îngereşti pentru a deveni într-o zi templul Divinității. Atunci omul va realiza 
plenitudinea. Omul nu este decât la începutul dezvoltării sale, şi de aceea îngerii se apleacă 
asupra lui cu răbdare pentru a-l face să crească. Ei ştiu că viitorul său e grandios (putem spune 
chiar că îngerii sunt geloşi pe om!). Deci, faceți-vă curaj, într-o zi întreaga creație va cânta 
imnuri pentru gloria omului. 


Cap IV Numele lui Dumnezeu 


Ehieh 

Atunci când Dumnezeu i-a dat misiunea de a-i elibera pe Evreii de jugul Egiptenilor, 
Moise a răspuns: “Voi merge spre copiii Israelului şi le voi spune: Dumnezeul părinţilor voştri 
m-a trimis spre voi. Dar dacă mă vor întreba care e numele Său, ce să le răspund? Dumnezeu 
spuse lui Moise: Ehieh Ascher Ehieh (ceea ce însemnă literalmente: eu voi fi cine voi fi). Şi a 
adăugat: Astfel să le răspunzi copiilor lui Israel: Cel care se numeşte FEhiel “eu voi fi” m-a 
trimis la vol.” 

Numele lui Dumnezeu care corespunde sefirei Kether, Ehieh, semnifică deci: “eu voi 
fi.” Dumnezeu se numeşte pe El Însuşi “eu voi fi” pentru a exprima faptul că nu a terminat să 
se manifeste. El este Cel care devine sublim, iar noi nu putem nici să-l vedem, nici să-l auzim, 
nici să-l atingem. 


Iehovah, lehovah Tsebaoth, Iah 

În sefirele Binah şi Nestah, Dumnezeu e numit lehovah. Acest nume este în realitate 
fabricat de creştini care au vrut să pronunțe Tetragrama Jod He Vav He (Despre 
interpretarea acestor patru litere a se vedea tomul 32 din Opere Complete, cap IV: 
"Tetragrama şi cele şaptezeci şi două de genii planetare"). Tetragrama este marele nume sacru 
a lui Dumnezeu, evreii îl scriu, dar nu îl pronunţă. Când apare în textele biblice care trebuie 
citite cu voce tare, ei spun Adonai: Domnul. După tradiţie, numai marele preot pronunţa acest 
nume o dată pe an, în Templu, în Sfântul Sfinţilor. Tetragrama este deci cea care guvernează în 
sefira Binah: Jehovah, iar în sefira Nestah: Jehovah Tsebaoth. 

Tsebaoth semnifică: oştiri. Jehovah Tsebaoth semnifică deci “Dumnezeu al oştirilor”. 
Aceste oşti nu sunt oști terestre, ci sunt ierarhiile îngereşti. 

În Hohmah, Dumnezeu se numeşte Jah care se scrie Iod He , Şi care e o formă 
abreviată a Tetragramei. 


EL, Eloha vaDaath, Elohim Gibor, Elohim Tsebaoth 

În sefira Hessed, Dumnezeu e numit El, ceea ce semnifică Dumnezeu, pe care îl 
regăsim în Eloha şi de asemenea în Elohim care e pluralul lui Eloha. Elohim Gibor (în 
Gebourah) înseamnă: “Dumnezeu puternic”. Eloha va Daath (în Tiphereth) înseamnă: 
“Dumnezeu şi cunoaşterea”. Elohim Tsebaoth (în Hod) înseamnă: “Dumnezeu al oştilor”, 
aceste oştiri celeste sunt cohorte de îngeri şi aştrii care celebrează gloria Sa (Hod). 


Chadai El Hai 

În sefira Jesod, numele lui Dumnezeu este Chadai El Hai care se traduce prin 
Atotputernic (Chadai) Dumnezeu (END Viu (Hai). În realitate, El Chadai semnifică exact: 
“Dumnezeul al munților”. Imaginea muntelui, a culmii, a fost asociată tot timpul Divinității, 
pentru că e pe culme, Dumnezeu e Atotputernic. 


Adonai Meleh 

În sefira Malhouth, Dumnezeu e numit Adonai Meleh. Adonai înseamnă: Domn, şi 
Meleh: rege. Regăsim acest cuvânt Meleh în numele Melkhitsedek, care vrea să spună: “Rege 
al dreptății”. Şi Malhouth înseamnă: “regat”. 


Încă o dată, insist asupra faptului că aceste nume reprezintă diversele aspecte ale unui 
Dumnezeu unic şi că aceste aspecte nu sunt nici inferioare nici superioare unele față de altele. 
Dispunerea verticală a Arborelui sefirotic arată necesitatea existenţei unei baze şi unei culmi, 
dar Elohim Gibor, de exemplu, este exact acelaşi Dumnezeu ca şi Chadai El Hai, sau El sau 
Ehieh. 


Cap V Sefirele stâlpului central 


Scopul evoluției spirituale e adesea simbolizat de unul sau mai multe obiecte pe care 
Iniţiatul ajunge să le cucerească după lungi eforturi, lungi suferințe. Bagheta magică, elixirul 
vieții fără de moarte, panaceul universal, oglinda magică, piatra filozofală menţionate în 
anumite tradiţii populare sunt în realitate simboluri ale unor facultăți pe care Iniţiaţii sunt pe 
cale să le dezvolte, puteri pe care au reuşit să le obțină. Le posedau ei propriu-zis? Câteodată 
da, dar nu aceasta e problema. Mai întâi ei trebuie să le caute în ei înşişi şi să le posede sub 
formă de calităţi şi virtuți şi să lucreze cu ele. 

Cele cinci simboluri au corespondenţă cu sefiroturile stâlpului central al Arborelui 
sefirotic: bagheta magică corespunde cu Kether, oglinda magică corespunde lui Daath, 
panaceul universal corespunde lui Tiphereth, elixirul vieţii fără de moarte corespunde lui Jesod, 
iar piatra filozofală corespunde lui Ma/houth. Veţi întreba: “Dar cum să intrăm în posesia 
acestor bogății? Ce muncă trebuie să depunem?” 

Când vă străduiți să vă transformați gândurile şi sentimentele ordinare, mediocre, 
meschine în gânduri şi sentimente nobile, generoase, dezinteresate lucraţi cu piatra filozofală 
(Malhouth) care transmută metalele obişnuite în aur. 

Când, printr-o viață pură, vă regeneraţi celulele propriului organism, lucraţi cu elixirul 
vieţii fără de moarte (Jesod). 


Când vă străduiți să aduceţi oamenilor lumină şi căldură, lucraţi cu panaceul universal 
(Tiphereth). Atunci, pe oriunde mergeţi, oamenii se simt mai bine, durerile îi părăsesc, 
necazurile lor dispar şi ei prind curaj. Acest efect îl produc anumiți doctori foarte buni: 
prezenţa lor alungă suferinţa. 

Când aveţi obiceiul de a vă concentra asupra subiectelor foarte elevate, primiţi mesaje 
din spaţiu ca şi cum obiectele şi fiinţele s-ar reflecta într-o oglindă magică (Daath). 

Când ajungeţi să exersaţi o mare stăpânire de sine, începeți să intraţi în posesia baghetei 
magice care dă toate puterile (Kerher). Nu uitaţi că nu puteți să vă impuneți în exterior până nu 
ați reuşit să vă dominați ființa interioară. 


De asemenea, pot fi asociate simboluri şi celorlalte 6 sefiroturi. Pentru Hod (Mercur), o 
carte. Pentru Nestah (Venus), o floare, cea mai prețioasă dintre toate prin parfumul său: 

trandafirul, pentru că entitățile subtile sunt atrase de parfumurile subtile. Pentru Gebourah 
(Marte), o spadă, pentru a proteja pe alții şi a ne proteja pe noi, trebuie - simbolic - să avem o 
spadă. Pentru Hessed (Jupiter), o coroană sau o tiară, simbolul regalității şi preoţiei. Pentru 
Binah (Saturn), un schelet cu o seceră, simbolul timpului şi eternității (a se vedea cap XV: 
“Binah II: teritoriul stabilității”). Pentru Hohmah (Uranus), o roată sau un ochi, ochi care vede 
totul. De voi depinde acum să aprofundaţi aceste simboluri şi să lucraţi pentru a le forma în voi 
înşivă. A vrea să le posedaţi în exterior nu vă va servi poate la nimic, nu numai că vă veți pierde 
timpul, dar vă expuneți riscului de a devia psihic. 

Nici un obiect simbolic nu trebuie luat în considerare în afara folosirii pe care o putem 
face în viaţa interioară, dacă nu, ajungeţi în situaţii ridicole. Vorbim de piatra filozofală care 
transmută metalele în aur, dar suntem săraci. Vorbim de elixirul vieţii fără de moarte şi de 
panaceul universal, dar suntem bolnavi. Vorbim de oglinda şi de bagheta magică (şi chiar le 
avem, pentru că se găsesc în comerț!) dar rămânem orbi şi slabi. Atunci, ce vor să însemne 
toate acestea? În voi înşivă trebuie să găsiți piatra filozofală, elixirul vieții fără de moarte, 
panaceul universal, oglinda şi bagheta magică, şi le veți găsi învățând să lucraţi cu sefirele 
Malhouth, lesod, Tiphereth, Daath şi Kether. 


Cap VI Ain Soph Aur: Lumina fără de sfârşit 


Atunci când deschidem geamul dimineaţa şi zărim soarele, suntem fericiți să vedem 
lumina sa, să simţim căldura sa şi ne lăsăm penetraţi de viaţa pe care o răspândeşte în univers. 
Dar dacă am putea părăsi pământul pentru a ne apropia de soare, am descoperi ceva negru, 
obscur, care nu ne va mai bucura de loc. lată un mister cu care ne-am mai întâlnit şi înainte, 
pentru că o experiență analoagă au şi toţi cei care au mers foarte departe pe calea luminii. Şi 
mulți dintre ei nu s-au mai întors, pentru că ridicându-se la acele înălțimi, nu s-au mai putut 
întoarce pe pământ. Fluturele se arde de flacăra lămpii care îl atrage. Cei care au vrut să atingă 
Absolutul au dispărut, topiți de puterea vibraţiilor sale. De aceea e spus că Kether, cea mai 
înaltă sefiră, absoarbe şi pulverizează pe cei care o ating. 

Acesta e sensul pe care trebuie să-l dăm povestirilor Vechiului Testament privind 
dispariția lui Enoh care: “mergea cu Dumnezeu; apoi n-a mai fost, pentru că Dumnezeu l-a 
luat: el a fost ridicat la cer pentru a nu mai vedea moartea...” şi a lui Ilie care a fost luat de: “un 
car de foc cu cai de foc... şi s-a ridicat la cer într-un vârtej.” Focul devorează obiectele şi le 
transformă în flăcări şi e la fel şi cu lumina. Acestea vă par terefiante? Nu, pentru Iniţiaţi, a fi 
absorbit de lumină, a se topi în acel spațiu despre care nu se mai ştie dacă e lumină sau tenebre, 
e experienţa cea mai dorită. 

În Egiptul antic, atunci când discipolul atingea ultimul grad de Iniţiere, marele preot 
însuşi îi spunea la ureche: “Osiris e un zeu negru... Osiris e tenebre, de trei ori tenebre.” Cum 
putea fi negru Osiris, Zeul luminii şi al soarelui? Discipolul era tulburat, pentru că negrul e 
simbolul răului şi al necunoscutului. Să cauţi lumina, să parcurgi un întreg drum pentru a 
descoperi la sfârşit tenebre! Realitatea e că Osiris e atât de luminos că pare obscur. Osiris e 
lumina de deasupra luminii. De ce se vorbeşte de “lumină orbitoare”? Aparent e o contradicție, 
dar în realitate, nu este. Chiar şi noi, în planul fizic, nu numim lumină decât ceea ce ochii noştri 
pot să vadă. Ceea ce ei nu pot să vadă, numim umbră, noapte, şi toate acestea sunt relative, în 
comparaţie cu unele animale care văd clar noaptea. Dacă nimic nu v-a pregătit să înțelegeți 
gândirea unui mare filozof, unui mare savant, oricare ar fi lumina pe care el o proiectează 
asupra anumitor probleme, totul rămâne obscur pentru voi, şi cu cât gândirea lui e mai 
luminoasă, cu atât e mai obscură pentru cei ce nu o pot sesiza. Cuvintele “tenebre”, 
“obscuritate” nu sunt utilizate pentru a defini obiectiv o realitate, ci pentru a exprima 
incapacitatea noastră de a o percepe. Şi ceea ce noi numim lumină corespunde unei realități 
care se găseşte la dispoziția noastră. De aceea putem spune că lumina iese totdeauna din 
tenebre. 


13 


Noi nu vom şti niciodată dacă tenebrele sunt adevărate tenebre sau ele ne apar aşa din 
cauza incapacității noastre de a le vedea. Cum putem şti dacă tenebrele sunt sau nu sunt o 
realitate? Pentru a facilita înțelegerea, Iniţiații, care au vrut să instruiască oamenii asupra 
misterelor lui Dumnezeu şi ale creației, învață că lumina iese din tenebre. La începutul cărții 
Genezei, de exemplu, e scris: “Pământul era inform şi gol. Erau tenebre la suprafaţa abisului şi 
Spiritul lui Dumnezeu se plimba deasupra apelor. Dumnezeu spuse: Să fie lumină! Şi a fost 
lumină.” Lumea celor zece sefiroturi pe care noi o studiem e cea a manifestării, din momentul 
de când Dumnezeu a spus: “Să fie lumină!” Dar aceasta nu înseamnă că înainte guvernau 
tenebrele, din contră. De aceea în Arborele sefirotic kabaliştii au numit spațiul de deasupra lui 
Kether: Ain Soph Aur: lumina fără de sfârşit. Acest spaţiu e ca un văl întins pe care nu îl putem 
penetra. E Absolutul, Nemanifestatul, despre care nu avem nici o noţiune, şi de unde Kether, 
Dumnezeu Tatăl, e o emanaţie. 

Divinitatea pe care o înțeleg kabalişti este deasupra luminii şi tenebrelor, deasupra 
lumilor create. Şi pentru a exprima mai bine acest mister al Divinităţii, deasupra lui Ain Soph 
Aur kabaliştii conceput o regiune pe care au numit-o Ain Soph: fără sfârşit, şi încă deasupra lui 
Ain Soph, Ain: fără. La originea universului este deci o negație. Dar “fără”, care semnifică 
absența, lipsa, nu semnifică implicit non-existența. Ain nu e neantul absolut cum îşi imaginează 
unii Nirvana hinduşilor. De fapt, e exact invers. Ain Soph Aur, ca şi Nirvana, nu e o non- 
existență, o neantizare, ci e o viață deasupra creației, a manifestării, şi numai de aici seamnă cu 
o non-existenţă. 

Ain, Ain Soph, Ain Soph Aur... Astfel au încercat kabaliştii să exprime realități care 
scapă înţelegerii noastre. Absolutul, nu putem vorbi de el, dar păstraţi noțiunea şi mulțumiți lui 
Dumnezeu, Tatăl vostru Ceresc care vă iubeşte, care vă ajută să creşteţi şi care lucrează în 
inima voastră, căci cuvintele sunt numai o manieră de a vă prezenta această realitate. Cereţi 
Cerului să vă dea lumina pentru a penetra aceste Mistere spre care eu nu pot decât să vă 
orientez. 


Cap VII Materia universului: Lumina 


“Să fie lumină!” După povestea din Geneză, în momentul în care Dumnezeu a 
pronunţat aceste cuvinte a început creația. Aceasta semnifică că nu a existat lumină înainte? Şi 
cum a putut crea Cuvântul divin? Şi aici tabloul Arborelui sefirotic, Arborele Vieții, ne ajută să 
înţelegem. 

Înainte ca Dumnezeu să spună: “Să fie lumină!” această realitate pe care noi o numim 
lumină nu exista decât sub o formă pe care nu puteam să o concepem: Ain Soph Aur. Şi 
“cuvântul” lui Dumnezeu, care nu are evident nici o legătură cu ceea ce putem face noi, noi, 
numindu-l cuvânt, nu e decât un fel de a exprima ideea că, pentru a crea, Dumnezeu a proiectat 
ceva din EI Însuşi. Această proiecţie care era El, dar o nouă formă a Lui, noi o numim lumină. 
A spune că Dumnezeu a “vorbit” semnifică că El a avut voinţa de a se manifesta. Vă gândiţi că 
e dificil de înţeles... Nu, să luăm un exemplu din viaţa cotidiană. Aveţi o idee, dar unde este 
această idee? Unde o situați? Putem să o vedem şi să o localizăm într-o anumită parte a 
creierului vostru? Nu. Şi suntem obligaţi să recunoaştem că nu ştim din ce materie este ea 
făcută. Dar în momentul în care exprimaţi această idee prin cuvânt, deja începem să-i percepem 
existenţa. În fine, când acţionaţi conform acestei idei, ea se încarnează în materie, ea devine 
vizibilă. Cuvântul este un intermediar între planul gândirii pure şi cel a realizării în materie. 
Aveţi aici o imagine a procesului creației. 

Acum, dacă alăturăm fraza din Geneză: “Dumnezeu spuse: Să fie lumină!” şi prima 
frază din Evanghelia sfântului loan: “La început a fost Cuvântul, şi Cuvântul era cu Dumnezeu 
şi Cuvântul era Dumnezeu”, vom înţelege şi mai bine ce raport există între Cuvânt şi lumină. 
Lumina este substanța pe care Cuvântul divin, primul născut din Dumnezeu, a făcut să apară 
pentru a deveni materia creaţiei. Veţi spune că atunci când privim pietrele, plantele, animalele şi 
chiar oamenii, nu vedem că ei sunt făcuți din lumină. Da, pentru că această lumină din ei s-a 
condensat ajungând pe punctul de a deveni opacă. Şi dacă opunem în general materia luminii, e 
pentru că ignorăm că ceea ce numim materie este în realitate lumină condensată. 

Kabbala învaţă că Dumnezeu a creat lumea prin condensări succesive. Pentru a ieşi din 
această imensitate, din acest abis insondabil, din acest spațiu fără limite unde El e răspândit, 
Ain Soph Aur, Absolutul, Necunoscutul şi-a impus limite, apoi revărsându-se peste aceste limite 
El a format un receptacul pe care L-a umplut cu emanaţiile sale. Acest receptacol e Kether, 
prima sefiră. Kether e prima manifestare a lui Ain Soph Aur, nemanifestatul. Începând de aici, 
putem spune că toată creaţia nu e decât o succesiune de ţâşniri şi revărsări ale luminii originale. 
Kether revărsându-se a format Hohmah: Hohmah e ca un recipient care s-a umplut de apa lui 
Kether. Revărsându-se, ea s-a deversat în Binah, Binah în Hessed, Hessed în Gebourah, 
Gebourah în Tiphereth, Tiphereth în Nestah, Nestah în Hod, Hod în lesod, şi lesod în 
Malhouth. Şi pe măsură ce emanaţia divină a coborât pentru a forma noi lumi, ea a devenit din 
ce în ce mai densă. Dar e aceeaşi chintesență care a creat fără încetare noi forțe, noi culori, noi 
melodii, noi forme... Din emanaţie în emanaţie Dumnezeu a creat toate sefiroturile şi astfel 
viața continuă să curgă din Izvorul infinit. 

“La început a fost Cuvântul, şi Cuvântul era cu Dumnezeu şi Cuvântul era Dumnezeu... 
În El era viața şi viaţa era în lumina oamenilor.” Pentru ca Kerher să facă să țâşnească viaţa, 
trebuie să o primească de mai sus. El o primeşte din Ain Soph Aur, Ain Soph Aur din Ain Soph, 
şi Ain Soph din Ain, absenţa, care aşteaptă momentul de a deveni prezenţă... 

Există deci o relație neîntreruptă dintre Absolut şi Dumnezeu manifestat, şi astfel se 
introduce în univers tot timpul ceva nou. Universul e o creaţie continuă şi materia sa creşte şi 
se transformă fără încetare. Cum se stabileşte acest contact între Absolut şi Dumnezeu 
manifestat? Nu ştim nimic. Da, şi să mă ierte Dumnezeu de a mă afunda în astfel de probleme, 
pentru că trebuie să îndrăznim să mărturisim că nimeni nu ştie nimic despre acest subiect. 
Atunci, veţi zice, de ce vorbim despre acesta? Pentru că, în măsura în care noi suntem creați 
după imaginea lui Dumnezeu, după imaginea universului, ceva din noi, care scapă conştiinţei 
noastre poate sesiza câteva fragmente ale acestei realități... 

Viaţa nu este decât o traversare de energii, de aceea găsim de asemenea în tradiția 
kabalistică imaginea unui fluviu al vieţii care tâşneşte din Izvorul divin şi coboară pentru a 
alimenta toate regiunile universului. 

De la Kether la Malhouth, sefiroturile sunt vase sacre care se umplu din sursa 
inepuizabilă a vieţii. Arborele şi fluviul sunt deci două imagini complementare care arată 
curgerea şi strălucirea vieții. Veţi spune: “Dar arborele prinde rădăcini în jos, pe când fluviul 
izvorăşte de sus.” Da, în lumea noastră materială arborii au rădăcinile lor în pământ, dar 
arborele cosmic are rădăcinile în înalt (a se vedea cap IX: “Împărăţia lui Dumnezeu e 
asemănătoare unei seminţe de muştar.”). 

Să luăm acum imaginea unui fluviu, păstrând tot timpul în minte că nu e vorba decât de 
o imagine destinată să traducă un aspect al realităţii. Dar realitatea însăşi e mult mai complexă 
şi trebuie deci pentru a o înțelege să introducem noi elemente. 

Sefiroturile sunt repartizate pe trei coloane, aceasta semnifică deci că fluviul vieții nu 
curge în linie dreaptă de jos în sus. Am văzut că de o parte şi de alta al Stâlpului central se află 
Stâlpul Clemenţei polarizat pozitiv şi cel al Rigorii polarizat negativ. Trecând dintr-o sefiră în 
alta, emanația divină schimbă deci polaritatea. Aceasta explică că succedându-se unele pe 
altele, sefiroturile par de o natură opusă. Lui Hohmah, de exemplu, care reprezintă armonia, 
dragostea universală, îi urmează Binah, care reprezintă rigoarea implacabilă a decretelor 
divine. Acestei intransigențe a lui Binah îi urmează clemenţa lui Hessed;, clemenței lui Fessed îi 
urmează îndrăzneala combativă a lui Gebourah, etc. Şi cum fiecare sefiră corespunde unui unui 
atribut divin, unei virtuți divine, se explică de ce adjectivele atribuite lui Dumnezeu sunt atât de 
diferite şi aparent contradictorii: milostiv, teribil, dulce, gelos, fidel, răzbunător... Ele exprimă 
caracterele opuse ale celor doi stâlpi. 


Cap VIII “Atunci Eternul a trasat un cerc la suprafaţa abisului” 
Când Dumnezeu vrea să coboare în lumea noastră, El trebuie să se îmbrace, aşa ca noi. 
Şi a se îmbrăca, semnifică a intra în materie. Dar cum Dumnezeu nu vrea să coboare şi să se 


limiteze până la nivelul împrumutării unui corp fizic pentru a ne întâlni, El ne invită la El, în 
locuința Sa, care este şi a noastră. Da, locuința noastră e în realitate infinit mai vastă decât ne 

putem imagina. Locuinţa noastră e universul pe care Dumnezeu îl penetrează, îl impregnează şi 
susţine prin prezenţa sa, şi tocmai parcurgând acest univers putem să-L întâlnim. 

A parcurge universul nu înseamnă numai să-l explorăm cu rachete şi motoare spațiale, 
ci să-l studiem prin toate mijloacele pe care Creatorul ni le-a dat, prin organele simţurilor 
noastre fizice, desigur, dar mai ales şi prin organele noastre spirituale, prin sufletul şi spiritul 
nostru. Numai aşa îl vom întâlni pe Dumnezeu. El nu va cobori până la noi; El s-a limitat deja 
în creație, El nu se va limita mai mult. 

Vă gândiţi: “Dar Dumnezeu este absolut liber! Cum trebuie să înțelegem această 
limitare?” Vă voi explica. 

Sefirele Kether, Hohmah, Binah corespund acelei entităţi pe care religia creştină o 
numeşte Dumnezeu (a se vedea cap: “Familia cosmică şi misterul Sfintei Treimi”). Kether, 
Hohmah, Binah reprezintă Sfânta Treime, Dumnezeu în trei persoane. Această trinitate (pe 
care Kabbala o situează în planul emanaţiilor, Atsilouth) este cea care a creat lumea şi rămâne 
prezentă în ea. 

Prima sefiră, Kether, reprezintă începutul tuturor manifestărilor; de aceea e identificată 
cu Tatăl. Şi Kether a născut pe Hohmah. Ce este Hohmah? Este Cuvântul, adică o energie care 
s-a condensat, ordonat pentru a deveni materia creaţiei. De aceea sfântul loan a scris: “La 
început a fost Cuvântul”. 

Imaginaţi-vă că aţi vrea să inventaţi un nou mijloc de a vă exprima: începeţi prin a crea 
echivalentul unui alfabet. Acest alfabet cosmic să spunem că e Hohmah. Şi acum, aveţi literele, 
puteți să le aranjaţi, să le organizaţi pentru a forma cuvinte, fraze inteligibile şi cu sens. Aceasta 
e cea de-a treia etapă, sefira Binah, materia primordială. Prin materia primordială trebuie să 
înțelegem esențe, nu elementele materiale pe care le cunoaştem și pe care le studiază ştiinţa. În 
Binah, substanţa dată de Hohmah se diferențiază şi numai după un lung proces de condensare 
va apărea în planul fizic sub forma unor corpuri pe care noi le denumim oxigen, hidrogen, fier, 
zinc, etc... Elementele Cuvântului - litere şi numere (literele alfabetului ebraic au o valoare 
numerică, numerele nu au o grafie distinctă: Alef = 1, Beth = 2, Ghimel = 3, etc...) - grupate în 
fraze, sunt arhetipul corpurilor materiale şi au proprietăţi determinate, de neschimbat. Fiecare 
element a primit locul său, compoziţia sa, greutatea sa, proprietățile sale, şi sefira a treia, 
Binah, este cea care le-a dat pe acestea. 

Sefira Kether este deasupra timpului şi spațiului. Spaţiul a apărut cu Hohmah, 
reprezentat material de Mazalorh, zodiacul, iar timpul a apărut cu Binah, reprezentat de 
Chabtai, Saturn. Când Dumnezeu, adică Trinitatea Kether-Hohmah-Binah, se va retrage, nu v- 
a mai exista nici timp nici spațiu şi universul va dispărea. Atunci când va lua sfârşit acest 
sacrificiu pe care îl implică limitarea lui Dumnezeu, lumea creată se va întoarce în neant, dar 
din acest neant va apărea o altă creaţie despre care nu vom şti nimic. 

Nimic nu e etern, cu excepția lui Dumnezeu Însuși, şi într-o zi toată creaţia va intra în 
El. Dar ce înţelegem prin acest cuvânt “creaţie?” Dacă am spune că e materia primordială 
emanată de Dumnezeu, elementele care o constituie, acestea sunt indestructibile, ele vor 
rămâne în Dumnezeu, şi cu ajutorul lor, El va putea face să apară noi lumi. Dar dacă numim 
“creaţie” lumile pe care Dumnezeu le-a format cu aceste elemente, acestea nu sunt eterne. Tot 
ceea ce se naşte trebuie să moară. Eternitatea nu e o suită de secole; este, dacă o putem spune 
- dar e dificil de a defini o astfel de noțiune - o calitate a materiei... Da, eternitatea e o fuziune a 
materiei şi spiritului. Atunci când facem experienţa eternității, e vorba de o senzație pe care o 
simțim: dacă se întâmplă să avem câteva secunde senzația eternității, aceasta e pentru că am 
intrat într-un ordin superior al lucrurilor, am fost proiectați într-o lume unde materia e animată 
de cele mai înalte vibrații ale spiritului. 

Materia primordială e o substanță pe care Dumnezeu a proiectat-o şi a condensat-o din 
El Însuşi. Ea e indestructibilă, eternă. Cu ajutorul acestei materii a creat Dumnezeu lumile, şi 
aceste lumi se vor dezagrega într-o zi pentru a reapărea sub noi forme. Numai în acest sens 
putem spune că creația va avea un sfârşit. 

“Cerul şi pământul vor trece, spunea lisus, dar cuvintele mele nu vor trece.” Când se 
exprima aşa, lisus se identifica cu a doua persoană a Trinității, Fiul, cea de-a doua sefiră, 
Hohmah, Cuvântul. Cerul şi pământul vor trece, e adevărat, dar germenii care sunt în 
Hohmah, arhetipurile pentru un nou cer şi un nou pământ, nu vor trece, pentru că sunt eterne. 

“Atunci când Eternul a trasat un cerc la suprafața abisului, eram acolo”, spune 
Hohmah, înţelepciunea, în Cartea Proverbelor. Şi ce este acest cerc? Frontierele pe care 
Dumnezeu Însuşi le-a trasat pentru a crea lumea. În acest sens trebuie să înțelegem că 
Dumnezeu s-a limitat. A se limita înseamnă: a se închide într-un univers care funcționează şi 
evoluează după legi proprii. În afară, deasupra acestui univers, ignorăm ceea ce există. Legile 
vieții pe care le studiază ştiinţa nu sunt altceva decât limitele pe care Dumnezeu le-a impus în 
creația sa. Aceste limite sunt cele care dau structură, formă, contur şi coeziune materiei, o lume 
care nu ar fi circumscrisă în limite ar fi instabilă, nu ar putea subzista, pentru că în interiorul 
acestor limite toată materia este în mişcare şi nu ar cere decât să scape. 

Dumnezeu a trasat un cerc pentru a reține propria Sa substanță. Cercul e un traseu 
magic. În centru Dumnezeu a plasat nucleul creaţiei şi lucrarea Sa a început. În natură, totul ne 
relevă cum a procedat Dumnezeu pentru a crea lumea. O celulă, cu membrana sa, deja ne 
explică... Şi dacă nu ar exista cutia craniană, unde ar fi creierul nostru?... E aceeaşi funcţie ca şi 
a pielii: ea serveşte ca limită. Observaţi lucrurile din jurul vostru şi peste tot veţi găsi o 
reflectare a acestui cerc pe care Dumnezeu l-a trasat ca limită a creației Sale. Dacă nu închidem 
un parfum în flaconul său, el se evaporă. Şi chiar pentru a construi o casă trebuie la început să 
trasăm limitele sale: fără pereţi, unde va fi casa? În domeniul spiritual, de asemenea, trebuie să 
înțelegem ceea ce semnifică limitele: înainte de a convoca spiritele luminoase pentru a le da o 
sarcină, magul se înconjoară de un cerc; şi discipolul trebuie să ştie de asemenea că cel puţin 
prin gândire trebuie să traseze în fiecare zi un cerc de lumină în jurul lui, pentru a conserva 
energiile sale spirituale. 

Dumnezeu există sub toate aspectele, de la piatră, unde El este limitat la extrem şi unde 
putem să-L atingem, până la substanța cea mai imaterială, lumina, şi încă mai sus... El e 
omniprezent în pietre, plante, animale, oameni, îngeri şi în toate ierarhiile celeste, şi mai 
departe încă... El are membrele Sale profund afundate în creație, dar există regiuni unde El e 
mai liber. În formele mai dense ale materiei, El nu se mai poate mişca, dar în Împărăţia Sa El e 
liber. Dacă înţelegeți aceasta, ferestrele se vor deschide în faţa voastră în faţa unor orizonturi 
minunate... 

Dumnezeu este liber, da, dar în afara lumii noastre. Atunci când intră în lumea noastră, 
El se găseşte limitat. De aceea, când oamenii se indignează în faţa unor evenimente şi se revoltă 
spunând: “Dumnezeu nu ar trebui să permită astfel de lucruri!” arată că nu au înțeles nimic. 
Dacă ar poseda adevărata cunoaştere, ar înțelege tocmai că Dumnezeu nu poate interveni. Pe 
pământ, Dumnezeu e limitat, şi noi suntem cei care ÎI limităm. Dumnezeu este simultan limitat 
şi nelimitat. El e limitat în inimile noastre, dar El e liber în inimile îngerilor. 

O să vă dau o imagine. Să presupunem că un om a vrut să se amuze cimentându-şi un 
picior în pământ: el nu mai poate să-şi extragă piciorul, dar restul corpului îi este liber. La fel, 
Dumnezeu acceptă să fie limitat, prizonier, dar numai în parte, în cimentul în care suntem! În 
ziua când Dumnezeu se va elibera retrăgându-şi piciorul din ciment nu va mai exista 
umanitatea. Este evident numai o imagine, dar ea vă va ajuta să înțelegeți mai bine realitatea 
lucrurilor. 

Pentru a se manifesta, Dumnezeu s-a limitat. Să mergem mai departe: chiar datorită 
acestei limitări noi existăm şi putem să ne gândim şi să vorbim despre acest subiect. Chiar 
Dumnezeu însuşi ne dă această posibilitate. Proba că Dumnezeu există este tocmai faptul că 
sunt aici vorbindu-vă de El, şi că voi sunteți aici de asemenea pentru a mă asculta. Dacă El nu 
ar exista, eu nu aş fi existat, şi voi de asemenea. Tot ceea ce există este proba existenţei lui 
Dumnezeu. Acum, dacă oamenii vor să-şi facă altă idee despre Dumnezeu pentru a spune mai 
departe că El nu există... sau că El e mort, e treaba lor. 

lisus spunea: “Sunteţi templul lui Dumnezeu cel viu.” Acest Dumnezeu al cărui templu 
suntem, este Dumnezeul manifestat, şi El e mai mult sau mai puţin limitat în noi după gradul 
nostru de evoluţie. Pe măsură ce noi evoluăm şi ne purificăm, noi ÎL eliberăm pe Dumnezeu 
permițându-l să se manifeste mai liber în templul nostru ca putere, lumină, dragoste, 
frumuseţe... Desigur, aceste lucruri sunt dificil de înțeles şi voi le veți uita, o ştiu. Dar ceva va 
rămâne în subconştientul vostru şi într-o zi, când veți fi capabili să le înțelegeți, ele vă vor 
reveni în memorie. Dacă vreţi să acceleraţi această înțelegere, trebuie să vă antrenați creierul, 
care este cel mai bun instrument. El nu slăbeşte în timp ca şi alte organe, pentru că aici au 
depus puterile lor ierarhiile divine. Dar trebuie să-l exersăm prin activitatea gândirii. Gândirea 

este ca o scară pe care am primit-o de la Inteligența cosmică şi e esențial să învăţăm să ne 
servim de ea pentru a ne ridica. 


Cap IX “Împărăţia lui Dumnezeu este ca o sămânță de muştar” 


A spune că Dumnezeu este absolut incognoscibil este o afirmaţie falsă. O Fiinţă ale 
cărei lucrări putem să le contemplăm zi şi noapte nu e cu adevărat incognoscibilă. Dacă 
universul creat de Dumnezeu există şi este accesibil măcar parțial celor cinci simţuri ale noastre 
precum şi gândirii, este de asemenea şi cu Dumnezeu. Deasupra lui Kether, Dumnezeu este 
peste puterea facultăților noastre, dar plecând de la Kefher, abordăm noţiuni accesibile 
înțelegerii noastre. 

Kether, prima sefiră, reprezintă începutul întregii manifestări, iar manifestarea 
subînțelege diviziunea, polarizarea, adică apariţia unui principiu masculin şi un principiu 
feminin, necesare pentru a crea. 

Exemplul seminței ne va face să înțelegem mai bine această idee. Cât timp sămânța nu 
se “manifestă”, nu putem şti ceva despre ea. În ea, viaţa este înghețată. Dar dacă o puneţi în 
pământ, ea se va diviza şi un germen va apărea, care va deveni o tijă şi va începe să crească: 
atunci veţi începe să o cunoaşteţi. Dumnezeu a lăsat peste tot în natură urme care ne pot 
instrui. Dacă Dumnezeu, Absolutul, care conţine totul, nu s-ar fi polarizat pentru a se 
manifesta, noi nu am fi existat şi nu am fi putut cunoaşte nimic, în acelaşi fel cum nu putem şti 
nimic despre o sămânță atâta timp cât ea nu germinează, cât timp ea nu se polarizează. 

Tocmai această imagine a seminței a utilizat-o lisus în Evanghelii: “Împărăţia lui 
Dumnezeu este asemănătoare unei seminţe de muştar pe care un om a luat-o şi a semănat-o în 
câmpul său. E cea mai mică dintre toate semințele; dar când creşte, devine un arbore aşa de 
mare încât păsările cerului vin să locuiască în ramurile sale.” Împărăţia lui Dumnezeu, e 
universul, iar Arborele sefirotic sau Arborele Vieţii e o reprezentare simbolică dintre cele mai 
profunde a acesteia. 

Priviţi: semănătorul a pus sămânţa în pământ, e prima sefiră Kether. Cât timp sămânța 
nu e plantată procesul vieții nu poate începe. 

Fiind în pământ, sămânța se divizează, ea se polarizează, aceasta e Hohmah, 
Înţelepciunea, binarul, opoziţia pozitiv şi negativ, opoziţia sus şi jos. Forţele conţinute în 
Coroană încep să se divizeze, încep să se opună unele altora. lată de ce toți cei care nu înțeleg 
dualitatea, contrariile, binele şi răul, nu pot înţelege înțelepciunea. 

Dar în realitate aceste forţe nu sunt complet divizate, ele rămân legate prin Coroană 
care le spune: “Sunteţi masculin şi feminin, pozitiv şi negativ, deci uniţi-vă şi lucraţi în lume.” 
Ele se unesc şi aceasta e Binah, Inteligența, care le armonizează. Cum a ordonat Coroana, 
Binah reconciliază contrariile şi germenele apare. 

Kether, Hohmah şi Binah sunt rădăcinile înfipte în solul lumii din înalt. Veţi spune: “Dar 
rădăcinile unei plante sunt înfipte jos, în sol!” Da, pentru o plantă, rădăcina reprezintă capul. 
Dar adevăratul cap este în înalt. Omul e de asemenea un arbore ale cărui rădăcini sunt plantate 
în înalt, în Cer. Ca şi cele trei sefire Keher, Hohmah şi Binah, adevăratul nostru cap este 
afundat în solul lumii divine. 

Acum, pentru ca planta să apară deasupra solului, trebuie să intervină cea de-a patra 
sefiră, Hessed: Mila. Hessed rerezintă trunchiul arborelui, această forță care încearcă să reziste 
orice s-ar întâmpla. 

Cea de-a cincea sefiră Gebourah: Forţa, corespunde ramurilor care încep să se se 
întindă în toate părțile. Când un om, o societate, un popor, devin puternici ei reuşesc să se 
răspândească peste tot. 

Cea de-a şasea sefiră, Tiphereth: Frumuseţea, sunt frunzele care nu numai că dau un 
aspect arborelui dar îi permit să respire şi să se hrănească cu lumină. 

După frunze, apar mugurii (bobocii): e cea de-a şaptea sefiră, Nestah: Victoria. Dacă a 
ajuns până la stadiul mugurilor, aceasta înseamnă că arborele a fost capabil să învingă toate 
dificultățile, şi va da fructe. 

Acum se face o mare lucrare în muguri care vor da naştere florilor. E cea de-a opta 
sefiră, Hod: Gloria, preamărirea. Arborele se acoperă cu flori, el oferă parfumuri, ca nişte 
esențe, pentru a celebra gloria Eternului. 

In fine, în floare se formează fructul pe care soarele îl coace şi îi dă culoare. E formarea 
copilului, cea de-a noua sefiră, Jesod: Baza, iar fructul va fi punctul de plecare a unei alte vieți, 
a unui nou arbore. 

Şi pentru că fructul produs de sămânță conține el însuşi seminţe, el este Malhouth, cea 
de-a zecea sefiră. De la 1 cât era, sămânţa a devenit 10, adică simbolic, multitudinea. Fiecare 
grăunță sau sămânță produsă de fruct reprezintă Malhouth, Împărăţia lui Dumnezeu. Cum să 
recunoaştem că e chiar Împărăţia lui Dumnezeu? Plantaţi grăunţa şi toate celelalte atribute vor 
apărea. Deci, Malhouth şi Kether se reîntâlnesc, începutul şi sfârşitul lucrurilor e identic. Iată 
de ce Iisus spunea că Împărăţia lui Dumnezeu (Malhouth) poate fi comparată cu o sămânță de 
muştar. 


Acum, poate vă gândiţi: “Toate acestea sunt foarte bune, dar cum putem să le aplicăm 
în viața noastră interioară?” Puteţi face multe lucruri. Sămânţa de muştar poate fi interpretată 
ca un gând sau un sentiment. Ce este un gând, un sentiment? Un grăunte, în aparență minuscul. 
Atunci, plantaţi-l, şi dacă e pur, dezinteresat, intens, şi dacă îi creaţi condiții bune, el va fi 
punctul de plecare pentru edificarea Împărăției lui Dumnezeu. “Păsările cerului vor veni să se 
adăpostească în ramurile lui”, spunea lisus. Păsările, aceştia sunt îngerii: ei vin să-l viziteze pe 
omul care a îmbrăţişat viaţa spirituală, ei găsesc un adăpost în el, ei se instalează definitiv şi îl 
umplu de lumina şi de grația lor. 


E spus că Dumnezeu a creat omul după chipul şi asemănarea Sa. Ce înseamnă aceasta? 
O veţi înțelege atunci când veţi fi meditat mult timp asupra imaginii seminței şi al arborelui. 
Toată problema asemănării este conținută în sămânţa arborelui. 


Cap X Familia cosmică şi misterul Sfintei Treimi 


Nu există nimic în lumea vizibilă care să nu fie o reflectare, o reprezentare a lumii 
invizibile. Să luăm exemplul familiei, schematic: tatăl, mama, fiul, fiica: e o realitate pe pământ. 
Ei bine, trebuie să înțelegem că la un nivel mai elevat familia există de asemenea, sub formă de 
principii cosmice care lucrează în univers. 

Şi aceste principii cosmice sunt reprezentate prin numele sacru al lui Dumnezeu, Iod, 
He, Vav, He pe care tradiția kabalistică îl numeşte de asemenea Tetragrama (de la 
grecescul “tetra”: patru, şi “gramma”: literă). Cele patru litere ale numelui lui Dumnezeu 
corespund celor patru principii care acționează în univers şi care acționează de asemenea în 
om, pentru că omul a fost creat după imaginea universului. 


Iod „, e principiul masculin creator, forța primordială, care e la originea tuturor 
mişcărilor: spiritul, Tatăl. 
He reprezintă principiul feminin care absoarbe, conservă, protejează şi permite 


principiului creator să lucreze în ea: sufletul, Mama. 

Vay reprezintă Fiul care se naşte din unirea Tatălui şi a Mamei. El e primul copil a 
acestei uniri şi se manifestă de asemenea ca principiu activ, dar la un alt nivel. Fiul e intelectul, 
care merge după linia lui Iod, şi de altfel grafic, Vav este o prelungire a lui Iod. 

Al doilea He reprezintă Fiica. Fiica e repetiţia Mamei, e inima. 

Cele patru litere ale numelui lui Dumnezeu reprezintă deci Tatăl: spiritul, Mama: 
sufletul, Fiul: intelectul, şi Fiica: inima. 

În Arborele Vieţii, aceste patru principii corespund primelor sefire: Kether este Tatăl, 
Hohmah este Fiul, Binah este Fiica. “Şi Mama?” veţi întreba voi. Mama corespunde sefirei 
Daath (a se vedea cap II). Ea este Mama Divină pe care kabaliştii au menţionat-o sub numele 
de Shekinah. Shekinah este soţia lui Dumnezeu... Da, Dumnezeu are o soţie, să mă ierte 
creştinii şi să nu fie ofensaţi! Şi eu sunt creştin, dar acesta nu e un motiv pentru a nu reflecta şi 
a nu încerca să înțeleg realitatea lucrurilor. 

Intenţia mea - şi cea a kabaliştilor - nu este de a da o soție lui Dumnezeu în sensul în 
care pe pământ un bărbat se căsătoreşte cu o femeie. Dar în măsura în care familia este o 

realitate jos, ea este de asemenea o realitate şi sus; numai că această realitate se manifestă 
diferit: e vorba de o analogie şi nu de o identitate. În Tabla de Smarald, Hermes Trismegistul 
spune: “Tot ceea ce e jos este “ca şi” ceea ce este sus, şi tot ceea ce este sus este “ca şi” ceea 
ce este jos.” E vorba de o analogie, de o asemănare. 

Creştinii repetă: Tatăl, Fiul şi Sfântul Duh, fără să se mire că, în această Trinitate, nici 
un principiu feminin nu e menţionat. Totuşi, nu putem să nu ne punem această problemă. Când 
auzim enumerarea: Tată, Fiu... care sunt termeni care evocă familia, cum să nu fim surprinşi 
când al treilea membru al acestei familii este Spiritul Sfânt? Şi ce e o familie în care lipseşte 
mama? În această familie ea e absentă: a fost ea înlocuită de Sfântul Spirit, şi de ce? Ar trebui 
să-i întrebăm pe Părinţii Bisericii de ce au judecat că e bine să facă din Dumnezeu un celibatar 
îndârjit! Cele trei entităţi ale acestei Trinităţi: Tatăl, Fiul şi Sfântul Spirit sunt masculine şi e 
anormal să nu fie nici un loc pentru principiul feminin. Pentru că, înțelegeți-mă bine, e vorba de 
principii. 

Da, din cauză că au eliminat atât de mult Mama Divină ca principiu cosmic, teologii 
creştini au dat apoi un astfel de loc Mariei, deşi ar trebui poate văzut în Fecioarele negre care 
se găsesc în anumite biserici, o urmă a acestei Mame cosmice. 

Ei i-au dat un prea mare loc, atribuindu-i virtuți şi puteri pe care o femeie nu le-ar putea 
avea. A fost declarată “Imaculata Concepţie”, adică “concepută fără păcat”, deci ferită de 
păcatul original, şi chiar că l-a “conceput pe Iisus prin intermediul Sfântului Duh”. Eu nu sunt 
contra; dacă acestea fac bine unora, să aibă o asemenea imagine despre mama lui lisus, să 
continue! Numai că sunt obligat să constat că acestea contrazic toate legile naturii stabilite de 
Inteligența cosmică. Oricare ar fi grandoarea, elevarea şi caracterul unui om, din punct de 
vedere fizic, el nu poate fi conceput de Spiritul Sfânt. 

Cum se poate confunda Maria cu Mama Divină? O stimez pe Maria, o apreciez, nu 
vreau să o micşorez, dar oricât de sfântă ar fi, nu putem face din ea Mama Divină! Creştinii nu 
au înțeles nimic din imensitatea acestui principiu cosmic, care e partea feminină a principiului 
creator. Ființa pe care o numim Dumnezeu şi pe care creştinismul o prezintă ca o putere 
masculină este în realitate masculin şi feminin. Pentru a putea fi vorba de creație, manifestare, 
trebuie să fi avut loc o polarizare, adică prezența unui principiu masculin şi a unui principiu 
feminin. Pentru a se manifesta, Dumnezeu trebuie să fie deodată masculin şi feminin. Aceste 
lucruri se învaţă de asemenea în Iniţienile orfice: Dumnezeu este mascul şi femelă. 

De ce Părinţii Bisericii au suprimat-o pe Mama Divină? Erau atât de puritani încât ideea 
unei soţii a lui Dumnezeu îi ofensa? Adevăratul motiv este fără îndoială faptul că l-au identificat 
absolut pe Iisus cu Crist, pe punctul de a pretinde că El e chiar fiul unic a lui Dumnezeu, 
coborât pentru a se încarna pe pământ, şi trebuia evident să i se dea o mamă care să nu aibă 
aproape nimic omenesc. Ei au identificat Maria cu Mama Divină, cum l-au identificat pe Iisus 
cu Crist. Dar este acesta adevărul? Maria a fost o femeie, ea nu e Mama Divină care a format 
toate lumile. Maria nu este Mama lui Dumnezeu, ea a fost mama lui Iisus, şi Iisus nu este un 
principiu cosmic, lisus a fost un om, unul dintre cei mai mari printre fiii lui Dumnezeu care au 
coborât pe pământ, dar era un om, şi Crist este principiul cosmic care a venit să locuiască în el. 
De ce să confundăm totul? Şi Maria era, bineînţeles, o femeie excepțională, pentru că Cerul a 
ales-o pentru a fi mama unei anumite ființe, dar nu putem să-i dăm locul Mamei Divine. 

Cele patru litere ale numelui lui Dumnezeu lod He Vav He reprezintă deci cele 
patru principii care sunt la baza creației: Tatăl Ceresc şi Mama Divină care se prelungesc în Fiu 
şi Fiică. În Arborele sefirotic aceştia sunt: Kerher: Tatăl, Daath: Mama, Hohmah: Fiul, 
Cuvântul, şi Binah: Fiica, Natura. 


Veţi spune: “Dar atunci, trebuie să respingem Trinitatea Tată - Fiu - Sfântul Duh?” Nu, 
dar trebuie să înțelegeți cui corespund aceste trei principii. Creştinismul defineşte Sfânta 
Treime ca misterul unui singur Dumnezeu în trei persoane. Nu, Sfânta Treime nu e un mister, 
sau mai degrabă nu e un mister decât în măsura în care oamenii nu au ştiut să se servească de 
legea analogiei. Pentru a înţelege, trebuie să facem apel la soare. 

Soarele este această formidabilă putere creatoare de viaţă care se manifestă prin lumină 
şi prin căldură. Cel care este capabil să aprofundeze aceste manifestări va descoperi relațiile 
care există între viața, lumina şi căldura soarelui şi Sfânta Treime: Tată - Fiu - Sfânt Duh. La 
toate nivelele creației, de la planul fizic la planul divin, regăsim aceste trei principii: viața, 

lumina, căldura. În planul spiritual, viaţa se manifestă ca înţelepciune (lumină) şi ca dragoste 
(căldură), şi acestea sunt cele trei principii: viaţă, înțelepciune şi dragoste pe care le regăsim în 
Sfânta Treime: Tatăl, Fiul şi Sfântul Duh, care sunt nedespărțite unele de altele cum sunt 
nedespărțite viața, lumina şi căldura soarelui. Vedeţi, misterul unui singur Dumnezeu în trei 
persoane nu e atât de dificil de elucidat. Ceea ce rămâne misterios e numai imensitatea, 
splendoarea acestei esențe primordiale de unde au izvorât toate existenţele, asupra ei nu vom 
reuşi niciodată să medităm suficient. 

În Arborele sefirotic, Sfânta Treime este deci reprezentată de cele trei sefire Kether, 
Hohmah şi Binah. Când pronunțăm cuvântul “Dumnezeu”, trebuie să ştim că în realitate 
atingem primele trei sefire. “Dar atunci, veți spune, care sunt legăturile lor cu Tatăl, Fiul şi 
Sfântul Duh? Le putem pune în corespondență?” Da, dar cu condiţia de a şti să mânuim 
corespondenţele inteligent, cu delicateţe. 

Kether, coroana, reprezintă Tatăl, Izvorul vieţii; aceasta e clar, această corespondență 
nu reprezintă nici o dificultate. 

Hohmah, Înţelepciunea, cea de-a doua sefiră, născută din Tatăl, poate fi considerată ca 
Fiul, Cuvântul rostit de Tată, lumina pe care El a proiectat-o din Sine Însuşi pentru a crea. 

Binah, cea de-a treia sefiră, corespunde Sfântului Duh care e deci considerat ca o 
putere feminină. Mulţi se vor indigna: “Cum? Sfântul Duh e o femeie?” Eu n-am vorbit de o 
femeie ci de o putere feminină, de un principiu feminin. Şi apoi, de ce să fiți şocați? Aţi fost 
şocați când aţi văzut reprezentat Sfântul Duh sub forma unei porumbiţe? Ori, ce este o 
porumbiţă altceva decât o pasăre de genul feminin. Şi Sfântul Duh, pe care Noul Testament îl 
numeşte Paraclet, adică în greacă, cel ce ajută, protejează, care consolează, e o expresie a 
dragostei, a căldurii. Deci, trebuie să mergem mai departe în înțelegerea sa! 

Acum, cum v-am mai explicat (a se vedea tomul 10 din Opere Complete, cap IV: “Cum 
să regăsim Sfânta Treime în soare” şi cap XV: “Soarele este după chipul şi asemănarea lui 
Dumnezeu”) aceste corespondențe nu au nimic absolut şi putem de asemenea considera că Fiul 
reprezintă dragostea, pentru că El e cel ce se oferă etern să se sacrifice pentru salvarea lumii; şi 
că Sfântul Duh poate reprezenta înţelepciunea, pentru că el a coborât peste apostoli sub forma 
limbilor de foc şi le-a dat facultatea de a profeţi şi de a vorbi în limbi. Şi tot de acest Sfânt Duh 
vorbea lisus când spunea discipolilor săi, în momentul despărțirii: “Am multe să vă mai spun, 
dar nu puteți să le duceți acum. Când Mângâietorul va fi venit, Spiritul adevărului, vă va 
conduce în adevăr.” Singurul punct sigur este că Kether reprezintă Tatăl, viaţa, cu cele două 
manifestări: căldura şi lumina, care se pot transforma una în alta, cum este de asemenea şi în 
planul fizic. 

Dacă veţi accepta să duceți mai departe efortul vostru şi să veniţi cu mine încă mai 
departe în înțelegerea acestor lucruri, voi adăuga: după tradiția kabbalei, Hohmah, 
Înţelepciunea, este un principiu feminin, interpretat ca soţia lui Dumnezeu, Shekinah, şi ea 
reprezintă deci Mama. “Atunci, veţi spune, unde e Fiul acum?” Fiul e unit cu Mama, ei sunt 
inseparabili unul de altul. Cum să vorbim de o mamă fără să ne gândim la fiul său, şi cum să 
vorbim de un fiu fără să ne gândim la mama sa? Găsim o reprezentare a acestei idei în 
tablourile Fecioarei cu Pruncul. Câţi pictori au reprezentat-o pe Maria ţinându-l pe lisus în 
braţele sale sau pe genunchi! Copilul este în centru, şi după maniera în care priviţi tabloul, 
puteți să nu-l vedeți decât pe el sau să sesizați ansamblul: copilul şi mama. Dar chiar dacă nu 
priviţi decât copilul, mama sa e acolo. 

Când adoptăm aceste corespondențe: Kerher Tatăl, Hohmah Mama şi Fiul, o găsim pe 
Fiică în Binah, şi toată familia e reconstituită. Veţi spune că nu mai înțelegeți nimic... Din 
contră, nimic nu e mai clar nici mai precis, şi aceasta e Kabbala vie. Numai că, nu putem 
pătrunde în acest domeniu decât cu o gândire liberă, degajată. Numai cu această condiţie vom 
găsi tot timpul noi bogății de descoperit sau de aprofundat. 

Este foarte important să înțelegem sensul Trinității, acel pe care Kabbala îl explică în 
fața ochilor noştri. Dar şi mai important este de a învăţa să comunicăm zilnic cu această 
Trinitate prin intermediul luminii şi căldurii soarelui. E o lege care nu voi înceta niciodată să o 
repet, pentru că ea este o lege de bază a vieţii spirituale: tot ceea ce există jos în lumea noastră 
fizică este imaginea a ce există sus în lumea divină. Sfânta Treime nu este nici în lumina, nici în 
căldura, nici în viața soarelui, ea este deasupra acestora; dar prin intermediul acestei lumini, 


21 


acestei călduri, şi acestei vieţi, noi vom putea să ne apropiem de Ea, să intrăm în comuniune cu 
Ea şi să o facem să ne penetreze pentru a putea primi toate binecuvântările Ei. 


Cap XI Corpul lui Adam Kadmon 


Arborele Vieţii este universul pe care Dumnezeu îl locuieşte şi îl impregnează cu 
existenţa sa; el reprezintă viaţa divină care circulă prin toată creația. Şi ființa umană, care a fost 
creată după chipul lui Dumnezeu, este deci de asemenea o imagine a universului. Desigur, când 
observăm manifestările majorității oamenilor, putem spune că omul nu e mare lucru. Da, omul 
nu e aproape nimic, dar el e de asemenea universul întreg, el e Dumnezeu. 

Inteligența noastră, care nu poate concepe decât lumea în trei dimensiuni, este 
incapabilă să observe omul sub toate aspectele. Ceea ce vedem, atingem şi auzim despre el nu 
reprezintă decât un aspect foarte limitat. Omul veritabil, nu îl cunoaştem, nu cunoaştem despre 
el decât învelişurile. Ca şi scafandrul îmbrăcat în costum sau eschimosul învelit în multe piei, 
omul e acoperit de multe piei, şi numai pe ele le cunoaştem, mai mult sau mai puţin. Dacă am 
putea, pentru a spune aşa, să retragem aceste piei unele după altele, am descoperi un punct 
minuscul, un atom de lumină. Dar în acelaşi timp înţelegem că omul e imens de mare şi că 
îmbrățişează universul întreg. Aceste două afirmaţii sunt adevărate în acelaşi timp, şi acest 
adevăr e simbolizat prin cercul cu un punct în centru, semnul soarelui: punctul infinit de mic, 
fără dimensiune, şi cercul infinit de mare, care strânge şi unifică totul. De noi depinde acum să 
căutăm acest om, cel adevărat, cel care e în noi, cel care e după chipul lui Dumnezeu. 

Când Kabbala vorbeşte de creaţia omului, nu e vorba de fiinţele umane care suntem, ci 
de Adam Kadmon, nume care semnifică omul (Adam) primordial (Kadmon). Adam Kadmon 
este omul cosmic al cărui corp e format din constelații şi din lumi. Acesta e corpul lui Adam 
Kadmon, prima ființă creată de Dumnezeu. Şi Dumnezeu este deasupra întregului univers 
creat, El este deasupra sefiei Kether. Acest Adam începe în Kether. Kether e capul lui Adam 
Kadmon. Hohmah este ochiul lui drept şi partea dreaptă a feţei sale. Binah este ochiul stâng şi 
partea stângă a feței sale. Hessed este braţul drept, Gebourah braţul stâng, Tiphereth inima şi 
plexul solar, Netsah coapsa dreaptă, Hod coapsa stângă, Jesod sexul şi Malhouth picioarele. 


Adam Kadmon este arhetipul, iar noi suntem o celulă, o reflexie a lui. Putem stabili 
asemănări între Adam Kadmon şi entitatea pe care creştinii o numesc Crist, pentru a vă arăta 
relaţiile care există între ei, dar mă tem că o să vă tulbur. 


Tot ceea ce putem spune despre subiectul om este aproximativ ca ceea ce putem spune 
despre subiectul Dumnezeu. De aceea suntem obligaţi să ne servim de imagini, de simboluri, de 
analogii. Studiind Arborele sefirotic, care e o relexie a universului, vom cunoaşte adevăratele 
dimensiuni ale omului. Şi invers, putem avea o idee despre univers ştiind că omul a fost creat 
după imaginea sa. Aceasta înseamnă că studiind omul, natura sa, funcțiile sale, ajungem să 
cunoaştem universul. Pentru că totul se reflectă în om. Pentru a găsi soluția problemelor 
filozofice cele mai abstracte, e suficient să observăm omul. 

Omul e o cheie şi este construit după forma unei chei . De ce vechii egipteni 
reprezentau pe hierofanţii lor cu acest simbol în mână? Cheia e un rezumat al omului, şi cu 
această cheie Iniţiatul poate deschide cele 50 de porți ale lui Binah, Mama cosmică, materia 
primordială. Cel ce posedă cheia reuşeşte să deschidă cele 50 de porţi, adică să cunoască toate 
proprietățile numerelor şi entităţilor, ca şi toate relaţiile care se pot stabili între ele. El urcă şi 
coboară pe scara cosmică şi toată bogăţia universului creat de Dumnezeu este la dispoziţia sa, 
din moment ce a descoperit în el cheia pentru a descoperi toate porțile. 

Oricare ar fi gradul său de evoluţie, ființa umană, creată după chipul lui Dumnezeu, e 
locuită de un suflet superior care atinge Cerul şi care e o emanaţie a lui Dumnezeu Însuşi. De 
aceea existența voastră nu va avea sens decât atunci când veți intra în contact cu acest suflet 
nemuritor care e lumină, armonie şi putere. Prin intermediul acestui suflet puteţi comunica cu 
Creatorul şi în acelaşi timp cu universul pe care El l-a creat, pentru că sufletul este el însuşi o 
chintesență a acestui univers. Şi dacă vă gândiţi la el, dacă veţi recurge mai des la el, veți 
începe să înțelegeți cine este Eu-l vostru veritabil. Atunci, conştiinţa voastră se va trezi, 

vibraţiile sale vor deveni mai intense, până în ziua în care se va contopi în conştiinţa acestui 
Suflet sublim, şi veţi una cu Dumnezeu. 

Omul îşi are originea în Dumnezeu, şi Dumnezeu este Cel care lucră prin intermediul 
lui. Într-o zi omul se va întoarce la Dumnezeu, el va dispărea topindu-şi entitatea individuală în 
Dumnezeu. Desigur, această idee nu va place unora, care văd în aceasta un atentat al libertăţii 
lor individuale. Dar fie că o vor sau nu, este aceasta realitatea. Deci, cât de des puteţi, în loc să 
pierdeţi timpul cu inutilități, cu repetarea necazurilor, păsurilor voastre şi aşa mai departe, 
gândiți-vă la acest suflet care sunteți, dar care nu se suprapune exact cu voi înşivă pentru că nu 
ştiţi cum să vă uniţi cu el. Repetând des acest exercițiu, veți simți încet încet pacea şi bucuria - 
mai ales bucuria - învăluindu-vă. 

De la pietre şi plante până la Arhangheli şi până Dumnezeu, tot ceea ce există în univers 
există de asemenea şi în om. În corpul nostru fizic chiar, toate elementele creaţiei sunt 
prezente. Nimic nu lipseşte, de aceea putem progresa până la infinit fără să ne oprim niciodată. 
Dar pentru aceasta trebuie să lucrăm asupra materiei noastre, făcând-o mai suplă, transparentă 
şi să o facem să vibreze până ea va putea exprima lumea divină. Astfel ne vom putea manifesta 
într-o zi în plenitudine, aşa cum suntem în înalt. 

Dar pentru a ne ghida în viaţa noastră spirituală şi pentru a ne orienta pe ce drum să 
mergem, avem nevoie de o metodă. Pentru mine, v-am spus, această metodă este lucrul cu 
Arborele sefirotic. De aceea insist în fiecare zi să învățați să aprofundați toate aspectele lui. Cu 
Malhouth, concretizați lucrurile. Cu Jesod, vă putificați. Cu Hod, le înţelegeți şi le explicaţi. Cu 
Nestah, le daţi graţia. Cu Tiphereth, le iluminaţi. Cu Gebourah, luptaţi pentru a le apăra. Cu 
Hessed, le subordonați ordinului divin. Cu Binah, le dați stabilitate. Cu Hohmah, le faceţi să 
intre în armonia universală. În fine, cu Kether, puneţi pe ele sigiliul eternității. 

Învăţaţi să meditaţi asupra celor zece sefiroturi având în conştiinţă că Arborele Vieţii e 
în voi, şi că singura activitate care merită făcută este de a-l face să crească, să înflorească şi să 
dea fructe. Câţi ani, câte reîncarnări trebuie să aibă fiecare dintre voi, pentru a deveni fiecare 
dintre voi cu adevărat Arborele Vieţii... aceasta nu trebuie să vă preocupe. De mii de ori va 
trebui să veniți, poate, până când aceste zece sefire care sunt înscrise în voi vor începe să 
vibreze şi până când fiinţa voastră interioară va fi luminată de toate luminile Arborelui Vieţii. 


Cap XII Malhouth, lesod, Hod, Tiphereth: Arhanghelii şi Anotimpurile 


Trecerea de la un anotimp la altul în cursul anului se produce, o ştiţi, atunci când 
soarele trece prin cele patru puncte cardinale numite solstiții şi echinocţii. Acestea sunt ca nişte 
noduri de forțe cosmice, şi în acele perioade, noi energii se revarsă pe pământ. Dar, reînnoirea 
acestor forţe nu se face automat, din cauză că se repetă regulat în fiecare an. Nu, toate aceste 
schimbări se produc prin munca entităților care au sarcina de a se ocupa de pietre, plante, 
animale şi oameni. Cele patru anotimpuri sunt plasate sub influenţa a patru arhangheli: Raphael 
prezidează primăvara, Ouriel vara, Mikhael toamna, Gabriel iarna. După tradiție, Raphael, 
Ouriel, Mikhael şi Gabriel sunt printre cei “Şapte îngeri care se ţin în fața gloriei lui 
Dumnezeu.” 

Când se apropie echinocțiul de primăvară, toate spiritele şi forţele naturii lucrează sub 
conducerea lui Raphael pentru a reanima viața peste tot în univers. În regnul vegetal acţiunea 
lor e mai spectaculoasă, dar ea atinge de asemenea şi mineralele, animalele şi oamenii. Această 
reînnoire a vieții în natură e sinonimă cu regenerarea omului, adică cu vindecarea. 

Singura menţiune care e făcută despre Raphael în Scripturi se găseşte în Cartea lui 
Tobie. E o aventură extraordinară! Într-o zi, bătrânul Tobit, care a orbit, primeşte vizita unui 
tânăr care se prezintă sub numele de Azaris, fiul unuia din părinții săi, şi îi propune să îl 
însoţească pe fiul său Tobie până în Medie pentru a căuta o sumă de bani pe care Tobit a lăsat- 
o depusă de mai mult de douăzeci de ani. Tobit a acceptat. În drum, Azaris l-a instruit pe Tobie 
dându-i sfaturi; 1-a sugerat chiar să ceară mâna lui Sara, fiica unui om care le-a oferit 
ospitalitate. Asupra lui Sara era un blestem: ea s-a căsătorit de şapte ori şi de fiecare dată, 
imediat după ceremonia căsătoriei, demonul Asmodee a făcut să moară soțul său. Pentru a 
anula blestemul, Azaris l-a sfătuit pe Tobie să pescuiască un anumit peşte, să-i scoată ficatul şi 
inima şi să le ardă: fumul a pus pe fugă demonul. Tobie s-a căsătorit apoi cu Sara. Călătoria a 
continuat... Banii depuşi au fost recuperaţi şi în drumul de întoarcere spre casă Azaris i-a spus 

lui Tobie: “Îţi garantez că ochii tatălui tău se vor deschide, dacă vei pune pe ei fiere de peşte: 
medicamentul v-a acționa şi îi va trage de pe ochi pieliță albă...” Tobie s-a conformat 
indicaţiilor primite şi a redat astfel vederea tatălui său. În final, când Tobie şi tatăl său a vrut să 
ofere cadouri acestui extraordinar tânăr care le-a adus atâta bine, Raphael s-a făcut cunoscut: 
“Vă voi spune tot adevărul. Eu sunt Raphael, unul dintre cei şapte îngeri care se țin tot timpul 
gata să apară în faţa gloriei lui Dumnezeu...” şi a dispărut. E o poveste foarte frumoasă - v-am 
rezumat-o rapid, dar merită să o citiţi în întregime (“Cartea lui Tobie” nu figurează în Biblia 
catolică). 

În sfera lui Hod, kabaliştii au plasat planeta Mercur. Ori, zeul Mercur (Hermes în 
mitologia greacă), este zeul călătorilor şi al sănătății. Este exact rolul pe care l-a jucat Raphael 
față de Tobie pe care l-a însoțit pe întreaga durată a călătoriei sale şi l-a instruit în arta 
vindecării relelor corpului (orbirea tatălui său) şi relelor sufletului (agresiunea demonului). Şi 
nu din întâmplare, în zilele noastre, caduceul lui Hermes este simbolul medicilor. 

Marea sărbătoare a primăverii este Paştele, care celebrează reînvierea lui Crist în toată 
natura şi trebuie să fie de asemenea reînvierea noastră. În această perioadă nu e suficient să 
remarcăm că păsările cântă, că arborii se acoperă de frunze; e o întreagă muncă de făcut, o 
muncă de reînnoire. În fiecare dimineaţă, când veniţi la răsăritul soarelui, nu trebuie să aveți în 
cap altceva decât această reînnoire. Deci, lăsați toate celelalte subiecte deoparte, tot ce este 
deja vechi şi perimat, pentru a putea primi în fine noua viață şi pentru a putea intra în 
comunicare cu acest mare curent care vine din inima universului. 


Vara e plasată sub influenţa lui Ouriel şi acest nume are o semnificație magnifică: 
“Dumnezeu este lumina mea”. Cu toate acestea, nu găsim nici o menţiune a acestui arhanghel 
în Scripturi. Pe durata verii, toată natura este în foc, aerul însuşi e înfierbântat, şi în ziua de 24 
iunie, ziua sărbătorii lui loan Botezătorul, în momentul solstițiului de vară, se aprind tradițional 
focuri pentru a celebra prin cântece şi dansuri victoria căldurii şi a luminii. Dar Biserica nu a 
încurajat această manieră de a-l sărbători pe Sfântul loan care aduce aminte de vechile ritualuri 
păgâne, pentru că aceste reuniuni de bărbați şi femei care cântă, dansează şi beau în jurul unui 
foc o noapte întreagă, sfârşesc inevitabil în senzualitate şi orgii. 

Sărbătoarea Sfântului loan, e adevărat, se situează în momentul când soarele întră în 
Cancer - semn dominat de Venus - nu e sărbătoarea focului spiritual, ci a focului fizic, terestru. 
Ouriel este arhanghelul lui Malhouth, sfera pământului, şi focul peste care domneşte nu e 
numai cel care face să se coacă grânele şi fructele arborilor, ci e şi focul interior al planetei care 
întreţine o întreagă materie în fuziune, unde se elaborează metale, minerale şi care se asimilează 
cu infernul. 

În unele tradiţii, vara e simbolizată de un dragon care scuipă foc. Dragonul este acel 
animal mitic care trăieşte sub pământ şi nu iese la suprafață decât pentru a arde, a devora şi a 
distruge. Dar el e de asemenea paznicul tuturor comorilor ascunse, pietrelor şi metalelor 
prețioase, fructele pământului, şi, pentru a pune mâna pe aceste comori, trebuie să fim capabili 
să-l înfruntăm şi să îl învingem. Aici, de asemenea, numeroase tradiţii, mai ales în poveşti, 
celebrează eroi îndrăzneţi şi puri care au fost capabili să-l învingă pe dragon pentru a pune 
mâna pe bogățiile sale. Iată povestiri asupra cărora discipolul trebuie să mediteze: nu trebuie să 
ne lăsăm mâncaţi de dragon din cauză că vara eliberează forțele subterane. 

Din păcate, din ce în ce mai mult, din cauză că vara majoritatea oamenilor iau vacanţă, 
se vede că acest anotimp a devenit cel al eliberării instinctelor şi mai ales al lenii interioare şi 
senzualităţii. Veţi spune: "Dar e normal, pentru că natura însăşi ne invită." Natura inferioară, 
da. A venit momentul pentru voi de să înțelegeți importanţa celor cinci planuri din care este 
constituită fiecare sefiră. Dacă rămâneţi la nivelul inferior al lui Malhouth, Pământul, evident, 
veţi fi înghițiți de instincte. Dar dacă faceţi o muncă interioară pentru a vă eleva în această 
sefiră şi veți intra în relație cu Sufletele glorioase, /schim-ii, cu arhanghelul Ouriel şi cu 
domnul Adonai Meleh, nu numai că veţi învinge dragonul, dar veți putea pune mâna pe 


sata pd 


forțelor obscure care sunt în voi. 


Toamna este plasată sub influenţa lui Mikhael, arhanghelul Soarelui în sefira Tiphereth. 
Mikhael este cel mai celebru înger; numele său înseamnă: "Cine este ca şi Dumnezeu?" Tradiţia 

inițiatică povesteşte că Lucifer era cel mai mare dintre Arhangheli. În puterea sa, el a început să 
se creadă egalul lui Dumnezeu şi a vrut chiar să-L detroneze. Atunci, văzând aceasta un alt 
Arhanghel s-a ridicat şi a spus: "Cine e ca şi Dumnezeu?" În ebraică: "Mi (cine) - ka (ca şi) - El 
(Dumnezeu). Atunci Dumnezeu, care a văzut scena, i-a spus: "De acum înainte te vei numi 
Mikhael şi vei fi şeful miliției celeste." 

În Vechiul Testament, Mikhael este arhanghelul tuturor victorilor asupra răului. În Noul 
Testament, mai ales în Apocalipsă, e spus că el va fi cel care, la sfârşitul timpurilor, va dobori 
dragonul. În tradiţie se povesteşte că atunci când Moise a murit, diavolul a vrut să pună mâna 
pe corpul său, şi tocmai arhanghelul Mikhael s-a opus şi i l-a smuls din mână. Numeroase 
tablouri şi icoane îl reprezintă cu o balanță în mână, cântărind, după moartea lor, faptele 
oamenilor: pe un platan se îngrămădesc faptele rele, iar pe celălalt cele bune. În timpul acesta, 
diavolul este acolo, gata să atragă omul în regatul său infernal, şi e furios, scrânşneşte din dinți 
văzând că Mikhael adaugă pe platan o ultimă faptă bună care face balanța să se plece spre 
partea binelui! 

Începutul toamnei coincide cu intrarea soarelui în Balanţă. Toamna este anotimpul 
recoltelor. Se strâng fructele, se aruncă cele rele şi se păstrează cele bune. "Recunoaşteţi un om 
după fructele sale", spunea Iisus. Şi, într-un anume fel, putem spune că fiecare recoltă e o 
judecată. În natură, ca şi în viaţă, toamna este cel mai bun anotimp, anotimpul fructelor care s- 
au copt sub razele soarelui a cărui arhanghel este Mikhael. 


Iarna, în fine, este sub influenţa lui Gabriel, arhanghelul lui Jesod care este sefira Lunii. 
La intrarea în iarnă celebrăm Crăciunul, naşterea lui Crist. Există legături strânse între 
arhanghelul Gabriel, naşterea copiilor, luna şi iarna. 

Gabriel a fost cel care l-a anunțat pe Zaharia despre naşterea unui fiu care va fi loan 
Botezătorul. Apoi, a anunţat Mariei naşterea lui lisus: "Îngerul Gabriel a fost trimis de 
Dumnezeu într-un oraş al Galileiei numit Nazareth la o fecioară logodită cu un om al casei lui 
David numit Iosif. Numele fecioarei era Maria. Îngerul a intrat la ea şi i-a spus: Te salut, tu 
căreia i s-a făcut o favoare, Domnul este cu tine. Tulburată de aceste cuvinte, Maria se întreba 
ce poate să însemne un aşa salut. Îngerul i-a spus: Nu te teme, Maria, pentru că ai găsit graţie 
în faţa lui Dumnezeu. Şi iată, vei fi însărcinată şi vei naşte un fiu şi îi vei da numele de Iisus." 

Ce este o naştere? O trecere din invizibil în vizibil, din imaterial în material, de la 
abstract la concret. lar Luna, principiul feminin prin excelență, prezidează toate formele de 
încarnare, de la cele ale planului fizic până la cele planului spiritual. Pe timpul iernii nopțiile 
sunt cele mai lungi, ritmul vieții încetineşte, condițiile sunt cel mai puțin propice manifestărilor 
exterioare şi mai mult favorabile vieţii interioare: omul este împins să intre în el însuşi pentru a 
pregăti naşterea acelui copil de lumină pe care unele tradiții l-au simbolizat printr-o perlă. 
Perla, care vine din mare, are ca şi ea relații cu Luna. Pe Arborele Sefirotic, scoica perlieră, 
este Jesod care, în corpul cosmic, reprezintă organele genitale. Acolo trebuie să se formeze 
perla. Această perlă reprezintă chintesența cea mai pură a dragostei. Scoica perlieră, este 
principiul feminin care aduce pe lume o perlă, un copil. 


Cele patru anotimpuri sunt deci prezidate de patru arhangheli. Primăvara este sub 
influenţa lui Raphael, arhaghelul lui Hod; vara, sub influenţa lui Ouriel, arhanghelul lui 
Malhouth; toamna sub influenţa lui Mikhael, arhanghelul lui Tiphereth, şi iarna sub influenţa lui 
Gabriel, arhanghelul lui Jesod. Să-i plasăm acum pe Arborele sefirotic. Vedem, de jos în sus, 
Malhouth: Pământul; Jesod: Luna; Hod: Mercur, şi Tiphereth: Soarele, adică cele patru 
elemente: pământul, apa (Luna), aerul (Mercur) şi focul (Soarele). Cunoscând aceste 
corespondențe, veți putea acum să învățați să lucraţi cu cele patru anotimpuri, şi astfel viaţa 


voastră va deveni mai plină de sens (A se vedea în tomul 32 Opere Complete cap XVII: 
"Sărbătorile cardinale"). 


Cap XIII Arborele sefirotic, simbolul Synarhiei 
In cursul istoriei, oamenii nu au încetat să facă experiențe mai mult sau mai puţin 
reuşite pentru a încerca să găsească cea mai bună formă de guvernare: monarhie, republică, 


oligarhie, etc. V-am mai vorbit de această formă de guvernământ numită synarhie a cărui idee a 

fost popularizată în Occident prin lucrările lui Saint-Yves d'Alveydre. Trei persoane, spune el, 
se găsesc în vârf: ele reprezintă Autoritatea şi dau directive la şapte persoane care reprezintă 
Puterea, şi aceştia şapte au sub ordinele lor doisprezece alte persoane care se ocupă de 
Economie, adică de producția şi distribuţia bogățiilor. 

În realitate, cum v-am arătat (a se vedea tomul 31 din Opere Complete, cap IX 
"Ierarhie şi libertate", partea 3-a), atât timp cât ne vom limita la a vrea să stabilim synarhia în 
exterior, nu vom putea rezolva cu adevărat problemele. Nu pentru că există trei persoane, apoi 
şapte, apoi doisprezece în fruntea unei țări sau a unei colectivități afacerile vor merge mai bine, 
pentru că cei trei, şapte sau doisprezece pot fi ambițioşi, necinstiți sau nesimțiți şi pot duce la 
fel de bine ţările la catastrofe. Nu numărul contează pentru a aranja afacerile, ci oamenii, ce 
sunt ei, calitățile pe care le au. De aceea, insist, înainte de a instala synarhia în planul fizic, 
fiecare trebuie să lucreze să o instaleze la început în el însuşi. 

Veţi spune: "Dar ce semnifică instalarea synarhiei în fiecare om? Cum e posibil?" 
Fiecare dintre voi posedă un intelect, o inimă şi o voinţă. Prin intelectul vostru gândiţi; prin 
inima voastră trăiţi sentimente; prin voința voastră acționaţi. Prin intermediul acestor trei 
factori vă manifestați în lume. Atunci, dacă reuşiţi să instalaţi înțelepciunea în intelectul vostru, 
dragostea în inima voastră şi forța în voința voastră, veți realiza în voi această trinitate care vă 
face să semănați cu Trinitatea divină a luminii, a căldurii şi a vieţii, şi vă veţi lega astfel de 
sefirele Kether, Hohmah şi Binah. Astfel veţi deveni Autoritatea, veți guverna asupra propriei 
voastre existenţe. Şi vă veţi guverna manifestând virtuțile celor şapte planete, adică a celor 
şapte sefiroturi: Hessed (Jupiter), Gebourah (Marte), Tiphereth (Soare), Netsah (Venus), Hod 
(Mercur), lesod (Luna) şi Malhouth (Pământul). Acestea sunt cele şapte calităţi care reprezintă 
Puterea. Sunteţi Autoritatea, şi prin calitățile şi virtuțile voastre vă exercitați puterea. Da, 
pentru că calitățile şi virtuțile noastre sunt cei mai buni servitori. Adevăraţii noştri servitori nu 
sunt oamenii pe care-i luăm în serviciul nostru pentru satisfacerea dorințelor, nevoilor noastre 
sau pentru a ne uşura viaţa, ci virtuțile din noi care se supun adevăratei autorităţi a lui Kether, 
Hohmah şi Binah. Şi aceste virtuţi sunt capacitatea de a realiza a lui Malhouth, puritatea lui 
Iesod, inteligenţa lui Hod, blândeţea lui Nestah, frumuseţa lui Tiphereth, îndrăzneala lui 
Gebourah, generozitatea lui Hessed. Aceşti şapte servitori transmit ordinele Autorităţii spre cei 
doisprezece care se ocupă de Economie. 

Şi ce reprezintă Economia în noi? Ea e reprezentată prin cele doisprezece părți ale 
corpului fizic cărora le corespund cele doisprezece semne ale zodiacului: capul (Berbecul), 
gâtul (Taurul), braţele şi plămânii (Gemenii), stomacul (Cancer), inima (Leul), plexul solar 
(Fecioara), rinichii (Balanța), organele sexuale (Scorpionul), coapsele (Săgetătorul), genunchii 
(Capricornul), pulpele (Vărsătorul) şi picioarele (Peştii). Cele şapte virtuţi acționează în aşa fel 
asupra diferitelor părți ale corpului pentru a le trezi, a le da viaţă şi fac în aşa fel încât 
activitatea miliardelor de celule care le constituie să contribuie la armonia ansamblului. lată 
adevărata synarhie de care trebuie să ne ocupăm: synarhia interioară. Cât despre synarhie ca 
mod de guvernământ a oamenilor, vom găsi în fiecare ţară acele trei persoane atât de evoluate 
pentru a le pune în vârf? Şi de asemenea cei pe şapte care vor fi cu adevărat capabili nu numai 
să înţeleagă directivele date de cele primii trei dar şi să le execute corect? Şi chiar dacă am găsi 
aceste persoane, vor fi ele acceptate? 


Pentru a instala pacea şi armonia în lume, trebuie început cu începutul, şi acesta este 
omul însuşi. Adevărata synarhie se va instala în ziua când vom deveni, fiecare, capul, regele 
regatului noastru, poporului nostru, şi asupra gândurilor, sentimentelor, actelor noastre. Dacă 
nu, vom fi sclavii slăbiciunilor noastre. 

Vedeţi, şi aici, Arborele sefirotic ne dă o metodă de lucru, el ne indică drumul de urmat, 
ne ajută să înțelegem care e adevărata synarhie şi cum să o realizăm. 


Cap XIV Iesod: fundamentul vieţii spirituale 


I 

Câţi oameni m-au urmat sperând că le voi da mijloace de a-şi dezvolta uşor facultățile 
psihice, de a obţine puteri magice, etc. Şi când le spuneam că metoda cea mai eficace pentru a- 
şi dezvolta aceste facultăți şi a obține aceste puteri este de a se purifica, de a face o curăţenie în 
interior, ei mă părăseau, şi încă cu ce dispreţ! Ceea ce le spuneam le părea prea pueril. Ei 
mergeau atunci în altă parte, crezând că vor găsi în final ceea ce căutau. Evident, găseau ei 
ceva, dar ce? Ar fi mai bine să nu vorbim. Deci voi, cel puţin, încercați să înțelegeți că puritatea 
este mijlocul cel mai eficace pentru a obţine veritabile realizări spirituale. Pentru că odată ce 
terenul e curățat, calea e liberă pentru curenţii cereşti: ei nu mai întâlnesc obstacole pentru a 
ajunge la voi şi pentru a vă da ceea ce cereți. 

Din păcate, majoritatea celor ce se întorc spre spiritualitate îşi imaginează că 
satisfacțiile, succesul pe care n-au reuşit să-l obțină prin alte mijloace îl vor obţine printr-un 
învăţământ inițiatic. Nu, nu îl vor obține, şi dacă vor încerca să-şi atingă scopurile cu ajutorul 
ştiinţelor oculte o vor plăti scump. Dacă voi reuşi măcar să vă fac să înţelegeţi aceasta, voi 
considera că am îndeplinit o mare parte din sarcina mea. 

Am ţinut, un an întreg, un ciclu de conferințe despre puritate luând ca punct de plecare 
sefira Jesod, pentru a vă arăta cât este de vast acest subiect; el atinge domenii la care nu ne 
gândim în mod obişnuit (a se vedea "Misterele lui Iesod" Opere Complete, tomul 7). Toată 
lumea cunoaşte inconvenientele pe care le prezintă canalizările înfundate, geamurile murdare, 
lentilele ochelarilor rău şterse. Dar foarte puţini se gândesc că ei întreţin aceleaşi inconveniente 
în ei înşişi: gânduri, sentimente, dorințe care sunt ca nişte pete, ca şi praful, deşeuri care 
obstrucționează canalele spirituale, care împiedică lumina divină să sosească până la ei şi să îi 
penetreze. Nu puteţi intreprinde nimic solid, sigur, în viața spirituală, fără a fi lucrat în prealabil 
asupra purității. 

Dar să nu credeți că dacă insist atât de mult asupra purității este pentru că trebuie să ne 
oprim exclusiv asupra ei şi să nu mai căutăm nimic mai sus. Nu, eu insist asupra ei pentru că 
puritatea este baza - aceasta e şi semnificația numelui Jesod: bază, fundament. Ori, rolul unei 
baze este de a suporta întregul edificiu. În Arborele Vieţii există şi alte sefire care reprezintă 
virtuțile asupra cărora discipolul trebuie să înveţe să lucreze, dar lucrul cu /esod, baza, 
reprezintă condiţia de îndeplinit pentru a putea începe a se instrui şi a crea în lumea spirituală. 

De ce sefira Jesod reprezintă baza vieţii spirituale? Pentru că odată cu ea începe lumea 
psihică. Am văzut aceasta când am studiat cele patru diviziuni ale Arborelui sefirotic: 

- Atsilouth: sefirele Kether, Hohmah, Binah corespund lumii divine. 

- Briah: sefirele Hessed, Gebourah, Tiphereth corespund lumii spirituale 

- Ietsirah: sefirele Hod, Nestah şi lesod corespund lumii psihice. 

- Assiah: Malhouth corespunde lumii fizice. 

De cum părăsim Ma/houth, lumea fizică, intrăm în lumea psihică a cărei primă etapă 
este Jesod. Ca şi celelalte sefire, Jesod este ierarhizată şi partea sa inferioară corespunde Lunii 
care, în psihologie, reprezintă lumea inconştientului, a instinctelor şi a iluziilor. Este deci 
esenţial ca omul să se facă stăpân pe această lume pentru a introduce în ea ordinea şi lumina. 
Aceasta înseamnă a se purifica. Asta e tot. Da, a se purifica înseamnă mai întâi a fii capabil să 
discerni natura mişcărilor vieţii interioare, să-ți analizezi gândurile, sentimentele, dorinţele, 
proiectele şi să lucrezi pentru a le face mai dezinteresate, mai generoase. 

În ciuda acestor explicaţii, ştiu bine că mulţi îşi vor astupa urechile: ei vor da ca 
argument faptul că puritatea semnifică îngustime, limitare, fanatism şi chiar excludere... că în 
numele purității s-au făcut persecuții, masacre, arderi pe rug. Ah? Foarte bine, dar şi în numele 
dragostei s-au făcut crime înspăimântătoare, şi asta nu împiedică pe nimeni să mai pronunţe 
cuvântul iubire şi să continue să iubească?... Gândiţi-vă un pic la această nedreptate! Ei găsesc 
orice motiv ca să nu facă efort. Sub pretextul că noţiunea de puritate e rău înţeleasă, ei vor să 
se bălăcească în continuare în murdărie. Ei sunt liberi să o facă, dar vor vedea într-o zi efectele 
acestui mod eronat de a gândi. 

Cei care nu au învăţat să lucreze cu lesod, vor continua să se bălăcească în lumea 
psihică fără a cunoaşte niciodată realitatea lumii spirituale. Chiar dacă, cum e în majoritatea 
cazurilor, posedă adevărate daruri psihice, e bine să ştie că acestea nu ajung. Trebuie să 
înțeleagă odată pentru totdeauna că lumea psihică nu este lumea spirituală, şi că nu e suficient 
să ai un dar psihic pentru a-l exersa în mod corect. Muzicienii, pictorii cei mai dotați nu ar 
ajunge la nici o realizare dacă nu se supun unei discipline, dacă nu studiază sub îndrumarea 

unui maestru. Un dar psihic, ca şi un dar artistic, trebuie cultivat. Cel ce posedă aceste daruri 
trebuie să lucreze asupra singurei calităţi care îi va permite să vadă clar şi să exercite influenţe 
benefice: puritatea. Şi în aceste cazuri, puritatea semnifică nu numai luciditatea, dar şi 
onestitatea, dezinteresul, conştiinţa responsabilităților. 

Ori, ce se petrece în general? Cineva a avut vise premonitorii, a simţit că el însuşi sau 
alte persoane erau în pericol, a văzut că un anumit eveniment se va produce. Atunci, foarte 
încântat că a descoperit un dar care îi urmeşte anturajul, se proclamă clarvăzător, deschide un 
cabinet unde unii oameni care sunt îngrijorați pentru ei înşişi sau familiile lor vin să-l consulte. 
Şi astfel, acest nou clarvăzător începe să transmită zilnic "mesajele Cerului". Oare se gândeşte 
vreodată dacă e la înălțimea pretențiilor? Nu; din moment ce a avut câteva vise premonitorii, 
câteva intuiții bune, el îşi imaginează că este capabil să dea în orice moment răspunsuri la toate 
întrebările şi că nu se înşeală nici o dată. Ei bine, nu, din nefericire nu, şi acel care vrea să-şi 
dezvolte darul clarvederii trebuie să lucreze în fiecare zi cu o mare vigilență asupra lumii sale 
psihice, dacă nu se va găsi într-o dezordine interioară de nedescurcat, se va înşela şi îi va înşela 
şi pe alţii. Mulţi care au luat-o fără precauții pe calea mediumităţii, au sfârşit prin a-şi pierde 
capul (a se vedea "Privire asupra invizibilului” Colecţia izvor, Nr. 228). 

lată de ce oamenii cu bun simț sau oamenii de ştiinţă nu vor să audă vorbindu-se de 
facultăți şi se puteri psihice: pentru că imediat se gândesc la toţi aceşti şarlatani şi 
dezechilibrați. Au dreptate să nu accepte orice, dar nu au dreptate să refuze să meargă mai 
departe pentru a studia şi a înţelege domeniul vieţii psihice, ignorând aceste fenomene. Pentru 
că astfel ei îşi fixează limite gândirii şi investigaților lor. Sub pretextul că se arată raționali, 
obiectivi, ei se opresc la suprafața lucrurilor. Există şi câţiva oameni de ştiinţă serioşi care se 
interesează de fenomenele "parapsihologice", numai că mulți dintre ei nu o spun de frica 
desconsiderării din partea colegilor lor. E la fel cum unii pastori sau preoţi cred în reîncarnare 
dar nu o spun pentru că reîncarnarea nu e admisă de Biserică iar ei nu vor să-şi atragă 
neplăceri. Ei bine, eu reproşez acestor oameni de ştiinţă şi acestor preoți de a nu avea sensul 
responsabilităţii lor, pentru că lasă oamenii care caută în obscuritate şi rătăcire. 

Nimic nu-i va putea opri pe oameni să vrea să găsească altceva decât le propune ştiinţa 
oficială sau Biserica oficială. Dar pericolul e mare pentru ei de a rătăci în regiunile inferioare 
ale lui Jesod. De aceea trebuie să dobândească o bună înţelegere a purității, pentru că ea este 
cheia vieții spirituale. 

Când lucraţi să vă purificați cu adevărat, profund, lumina pătrunde mai uşor în voi, şi 
veţi începe să vedeți totul mai clar, mai lucid. Particolele care vă ruinează sănătatea sunt 
alungate şi vă veți simți mai bine. Acelea care împiedică voința voastră sunt rejectate şi veți 
deveni mai tare. Tot ceea ce e tenebros şi obscur vă va părăsi, şi dacă sunteți trist, bucuria vă 
va năpădi. Pentru că bucuria nu e altceva decât un aspect al purității: cu cât te purifici mai 
mult, cu atât te simți mai uşor, vesel şi bucuros. Şi, devreme ce impuritățile antrenează 
fermentația, putrefacția, dislocația şi moartea, cu cât vă purificați mai mult mergeţi spre 
mortalitate. Deci, sănătatea, puterea, cunoaşterea, fericirea, nemurirea nu sunt altceva decât 
aspecte ale purității. lată un rezumat al Ştiinţei inițiatice; de voi depinde acum să verificați 
aceste lucruri. 


II 


Pe coloana centrală a Arborelui sefirotic, Jesod se găseşte deasupra lui Malhouth, iar 
Tiphereth este deasupra lui Jesod. Din această dispoziție putem deduce că, pentru a cobori 
până la Malhouth (Pământul), lumina lui Tiphereth (Soarele) trebuie să treacă prin Jesod 
(Luna). Aici, Malhouth reprezintă simbolic lumea fizică, Jesod lumea psihică şi Tiphereth lumea 
spirituală. Atunci, ce se va întâmpla dacă lumea psihică nu este într-o stare de puritate care să-i 
permită să fie traversată de lumina lumii spirituale? 

Din păcate, aceasta se întâmplă cu mulți oameni: ei se plâng că nu resimt nici o 
binefacere din practicile lor spirituale; ei se roagă, meditează, se leagă de Cer, dar au impresia 
că aceasta nu-i ajută; ei se simt indecişi, dezorientați, slabi; câteodată chiar se gândesc că 
situaţia lor e mai rea decât înainte. Explicaţia este că acea lumină de care ei se forțează să se 
lege întâlneşte în ei straturi impure formate de gândurile şi sentimentele lor dezordonate, rău 

stăpânite. Atunci, nu numai că lumina nu trece, dar se produce acelaşi fenomen ca atunci când 
razele soarelui cad pe o grămadă de gonoi: ele accelerează putrefacția. 

Traversând un geam transparent, razele soarelui vin să vă lumineze, dar când ele trebuie 
să traverseze straturi impure, ele produc fermentaţii şi mirosuri urâte. Dacă vreți să deveniți un 
bun receptacol al luminii divine trebuie ca inima voastră să fie ca un cristal transparent, dacă 
nu, Ştiţi de acum ce vă aşteaptă. Atât timp cât nu sunteţi decişi să faceţi o veritabilă muncă de 
curățire, de purificare, e mai bine să nu vă apropiați de lumina Ştiinţei inițiatice. Vă previn, 
pentru că mai târziu va fi inutil să faceţi să cadă asupra ei responsabilitatea necazurilor pe care 
le veți resimţi. Va fi greşeala voastră, în exclusivitate. 

Atunci când veţi începe cu adevărat lucrul cu Jesod, lumina lui Tiphereth va circula prin 
voi, şi această lumină vă va permite să înțelegeţi realitatea lucrurilor şi să vă orientaţi corect. 
Atât timp cât nu posedați această lumină interioară, sunteți obligați să recurgeți la alții, 
depindeți de ei pentru a vă conduce viaţa voastră; şi cum nu e chiar sigur că ideile şi judecăţile 
lor vă vor lumina cu adevărat, veți fi sub influenţa unor opinii contradictorii. 

Veritabila bogăţie este de a ajunge să posedați această lumină care vă va permite să 
descoperiți voi înşivă adevărul fără să aveţi nevoie tot timpul să-i consultați pe alții. Veţi 
întreba: "Şi chiar fără să avem nevoie să consultăm un Maestru, un Iniţiat?" Da, de ce nu? Dacă 
sunteţi capabil să-l egalați, sau chiar să-l depăşeşti, de ce nu? Desigur, va dura mult, va fi 
dificil, dar Inteligența cosmică nu a scris nicăeri că trebuie să rămâneți limitat, dependent. Ea 
nu a interzis niciodată unui discipol să-şi egaleze Maestrul şi chiar să-l depăşească. Calea vă 
este deschisă, şi aceasta e poate singura cale care vă este cu adevărat deschisă. Nimeni nu vă 
poate împiedica să progresaţi în lumină. Dacă nu, de ce ar fi spus lisus: "Fiţi perfecţi aşa cun 
Tatăl vostru din Ceruri e perfect"? 

Pentru a parcurge regiunea lui Jesod, mai mult decât pentru altele, discipolul are nevoie 
de un ghid. Dar odată ce a depăşit Jesod, drumul este liber şi poate să avanseze singur, pentru 
că a ajuns în regiunile luminii care dă adevărata clarvedere. 

Nu trebuie să vă înşelați, adevărata clarvedere este cea care vă permite să vedeți 
realitatea lumii spirituale, adică să captați, să înțelegeţi ceea ce există mai subtil în natură şi în 
sufletul uman. Cealaltă clarvedere, care constă în a vedea evenimente trecute sau viitoare, sau 
chiar spiritele lumii astrale, nu are nimic extraordinar. Toată lumea sau aproape toată lumea ar 
putea să le vadă pe acestea prin anumite exerciţii sau prin folosirea unor droguri, dar aceste 
mijloace nu duc prea departe şi prezintă chiar mari pericole pentru psihism. Singura clarviziune 
pe care trebuie să o căutaţi este aceea care poate să facă din voi o prismă de cristal care să lase 
să treacă lumina Cerului. De această clarviziune vorbea Iisus când spunea: "Fericiţi cei cu 
inimile pure pentru că îl vor vedea pe Dumnezeu." 

În sefira Iesod, Dumnezeu este numit El Hai, adică Dumnezeu cel viu. În Iesod, 
Dumnezeu se manifestă deci ca creator şi distribuitor al vieții, dar a cea mai pure vieţi, cea care 
vine de sus, de la Izvor, acea viaţă care tâşneşte, curăţă şi purifică totul în trecerea ei, pentru că 
prima sarcină a vieţii este tocmai de a respinge elementele impure care se opun elanului său. 

Şi cum Dumnezeu este prezent în toate sefirele, "a-L vedea pe Dumnezeu" înseamnă 
deci a primi binecuvântările tuturor sefirelor, adică ştiinţa lui Hod, graţia lui Netsah, splendorile 
lui Tiphereth, forța lui Gebourah, generozitatea lui Hessed, stabilitatea lui Binah, înţelepciunea 
lui Hohmah şi în fine, atotputernicia lui Kether. Fiecare sefiră corespunde unei virtuți divine; 
puteţi să lucraţi fie cu una fie cu alta, dar fiind conştienţi că nu veți ajunge nicăieri dacă nu aţi 
lucrat mai întâi cu Jesod. Toţi cei care vor să obțină calitățile şi puterile celorlalte sefire fără a fi 
lucrat în prealalbil cu Jesod sunt într-un anume fel opriți, şi stagnează în mlaştinile planului 
astral unde nu întâlnesc decât iluzii, decepții şi chinuri. 

Deci, decideţi-vă să puneţi puritatea la baza existenţei voastre, înaintea cunoaşterii, 
înaintea bogăției, înaintea puterii şi într-o zi veţi avea mai mult decât această cunoaştere, mai 
mult decât această bogăţie, mai mult decât aceste puteri. Au existat în istorie bărbaţi şi femei 
care nu au citit nici măcar o carte, care nu au avut studii, ei au lucrat numai asupra purității, şi 
într-o zi au început să manifeste toate celelalte calităţi: înţelepciunea, clarvederea, puterea de a 
vindeca... Pentru că nu mai aveau pe ei straturi opace, nu mai aveau ecrane, şi toate bogățiile 
Cerului au putut să-i penetreze. 

lesod este începutul vieții psihice, şi în acest sens putem spune că magia începe cu 
sefira Jesod. Adevărata magie este în gândurile şi sentimentele noastre. Nu avem nevoie de 

baghetă sau de talismane, toate puterile noastre magice sunt în puterea vieţii psihice; de aceea 
Luna, care aparține sferei lui Jesod, este astrul magiei. Cel ca vrea să posede adevărata forță 
magică trebuie să înceapă prin a purifica lumea sa psihică. Trebuie să înțelegem puritatea ca şi 
cea mai mare forță magică, pentru că prin intermediul lui Jesod putem accede la Mistere. 


Cap XV Binah 


I 
Legile destinului 


Binah este prima sefiră de pe coloana stângă al Arborelui sefirotic, Stâlpul Rigorii, 
numit Boaz, care reprezintă principiul feminin în creație. Dumnezeu se manifestă aici sub 
numele Jehovah. El este Dumnezeu cel teribil care s-a revelat lui Moise. Tot Vechiul Testament 
e plin de furiile, amenințările şi blestemele sale care trebuiau să lovească oamenii până la a 
patra generație. Acestui foc devorant îi ofereau fără încetare Evreii sacrificii de animale pentru 
a-L calma; şi Moise, la fel ca toți patriarhii şi profeţii, Îi adresa rugăciuni pentru a deturna 
pedepsele cu care El amenința poporul. 

Vă veți întreba: "Dar cum acest Dumnezeu teribil putea fi o putere feminină?" Pentru 
că această putere feminină este natura. Veţi înțelege mai bine această idee dacă reflectați la ceea 
ce este natura cu adevărat: o mamă implacabilă. Natura a creat legi şi dacă le călcați, sunteți 
pedepsiţi într-un fel sau altul; şi chiar, pe calea consecinţelor, această pedeapsă va lovi copiii şi 
nepoții voştri. Da, în realitate toate acestea sunt foarte uşor de înțeles. Să luăm un exemplu 
printre cele mai cunoscute: alcoolismul. Pentru a-şi conserva sănătatea fizică şi psihică, omul 
nu trebuie să bea mai mult de o cantitate limitată de alcool. Dacă depăşeşte măsura, cunoşteţi 
consecințele - e inutil să intru în detalii - şi transmite descendenţei sale o ereditate încărcată. 
Este la fel pentru alte excese, pentru alte călcări de legi. 

Orice am face, oricare ar fi progresele ştiinţelor şi tehnicilor medicale, dacă omul nu e 
rezonabil, dacă nu respectă anumite legi, într-un fel sau în altul el va suferi şi îi va face şi pe 
alții să sufere. Câţi s-au indignat de cruditatea unui Dumnezeu care pedepsea nu numai pe cel 
ce încălca legea ci şi descendența sa! Ei bine, iată, acum e clar: acest Dumnezeu este natura, 
pentru că natura nu e în spatele lui Dumnezeu, nu e separată de Dumnezeu. Dumnezeu este 
această mamă severă care pune limite copiilor săi, pe care ei nu trebuie să le depăşească. Dacă 
ei le depăşesc, spunem că ea îi pedepseşte. Dar nu îi pedepseşte pe nedrept, pentru că ei sunt 
cei care au ieşit din incinta unde erau la adăpost şi protejaţi, şi ieşind, au creat condiţii rele 
pentru ei şi pentru cei care depindeau de ei. 

Veţi spune poate: "Dar această imagine a mamei pe care ne-o dați, nu e cea pe care o 
avem. Din contră, o mamă este iubitoare, indulgentă, etc., tatălui îi revine severitatea." Nu aţi 
observat lucrurile bine şi nici nu aţi reflectat destul. Care e rolul mamei faţă de un copil mic? Ea 
îl hrăneşte, desigur, dar ea îl învaţă ce e voie să facă şi ce nu e voie să facă pentru a se dezvolta 
corect: ea îi dă reguli de nutriţie, de igenă, de prudenţă; ea îi interzice anumite lucruri, îl reţine, 
îl împiedică să se apropie de foc sau de apă, îi trage din mână chibriturile şi obiectele tăietoare, 
îi ascunde bomboanele şi dulceaţa, dacă copilul are tendința de a abuza. Câteodată ea îl lasă 

singur să facă ce vrea şi îl supraveghează, şi dacă cade sau îşi face rău, îi spune: "Vezi, nu mai 
fă asta, dacă nu îți vei face rău din nou." Şi când copilul e capricios şi exagerează, ea îl 
pedepseşte. 

Acest rol al mamei faţă de copilul mic, este, pe un alt plan, cel al naturii vis-a-vis de 
ființa umană. Unii vor spune: "Dar eu, am văzut taţi jucând acest rol în fața copilului, pentru că 
mamele..." Şi eu am văzut, dar eu vă vorbesc de principii şi nu de cazuri particulare. La nivelul 
principiilor, mama joacă în educaţia copilului rolul naturii. lată cum trebuie înţeles rolul Mamei 
cosmice, care se manifestă în sefira Binah sub aspectul lui Jehovah. 

Sefira Binah ne relevă misterele destinului pentru că ea ne învaţă despre legea cauzelor 
şi consecinţelor. Câţi oameni se gândesc că existenţa lor e absurdă, că nu e nici o logică în 
evenimentele şi destinul ființelor! Aceasta se întâmplă numai pentru că le lipsesc unele 
adevăruri pentru a vedea şi pentru a înţelege. Aceste adevăruri sunt în Binah unde lucrează 
ierarhia îngerească a Aralim-ilor (Tronurile), pe care sfântul loan a văzut-o sub forma a 
douăzeci şi patru de Bătrâni. Ei sunt numiţi de asemenea Domni ai destinelor pentru că ei sunt 
cei care determină destinul fiecărei ființe după meritele sale, după viaţa pe care a dus-o în 
precedentele încarnări, iar decretele lor sunt executate de îngerii sefiroturilor următoare: îngeri 
din Hessed, Hachmalin-ii, aduc recompensele, iar îngerii din Gebourah, Serafim-ii, pedepsele. 

Ce este destinul? O formă arhetip şi fiecare îşi trăieşte existența după forma pe care o 
primeşte din partea destinului. Cei douăzeci şi patru de bătrâni decid aceste forme. Ei 
reprezintă tribunalul divin care emite decrete privind formele destinelor, iar formele fizice pe 
care le vedem pe pământ sunt efectul îndepărtat a acestor forme decretate de sus. Se 
proiectează o formă dintre aceste forme arhetip asupra unei femei însărcinate, iar ea va trebui 
să lucreze plecând de la această formă. Odată formele decretate, totul s-a sfârşit, nimic nu le 
mai poate schimba, ele coboară în materie pentru a se realiza. 

Pentru a putea schimba destinul, trebuie deci schimbate arhetipurile, dacă nu, nu e 
nimic de făcut. Puteţi să mergeţi să consultați astrologi pentru a vă lua precauţii şi a scăpa 
încercărilor şi dificultăților, e degeaba, totul este prevăzut, pentru ca "ce e scris" să se întâmple. 
Pentru a schimba decretele, ar trebui să puteți să atingeți regiunile de deasupra lui Binah, adică 
deasupra destinului, regiunile lui Hohmah şi Kether. E posibil, au existat fiinţe excepționale a 
căror virtuţi le-au scutit de legile destinului. Dar ce muncă au depus pentru a reuşi! Pentru noi, 
singurul mijloc de a ne pune în acord cu Domnii destinului este de a accepta decretele lor cu 
umilință şi dragoste, ştiind că sunt drepte, pentru că sunt consecinţa încarnărilor noastre 
precedente. Cel mai înțelept este de a considera dificultățile şi încercările a acestei existenţe ca 
şi probleme de rezolvat, ştiind că reprezintă pentru noi cel mai bun mijloc de a evolua. 

Caracterul inflexibil a lui Binah se regăseşte în simbolismul lui Saturn care e reprezentat 
ca un bătrân, sau câteodată ca un schelet, înnarmat cu o seceră. Secera lui Saturn este timpul 
care distruge tot, iar scheletul este eternitatea care rezistă timpului. Saturn reprezintă deci cele 
două aspecte. Deasupra cărnii, adică a lumii aparenţelor, pe care timpul (secera) nu încetează 
să o distrugă, găsim scheletul indestructibil: eternitatea. Dar de câte reflecții, meditații, este 
nevoie pentru a ajunge la această înțelegere a lucrurilor care permite trecerea de la timp la 
eternitate! 

Saturn vorbeşte puţin şi ascultă mult, pentru că a ştii să asculți merge cu înțelegerea. Şi 
de altfel, acesta este sensul cuvântului "a înţelege". Cel ce ştie să audă este pe calea înțelegerii. 
Putem spune că ascultarea este înțelegerea a ceea ce auzim. Calitatea lui Saturn este de a şti să 
audă, nu numai să asculte ceea ce ne spun înțelepții sau zgomotele naturii, ci să perceapă ceva 
în plus: vocea interioară. În acel moment, tot ceea ce este mai subtil, tot ceea ce vine din 
profunzimea ființei, vocea lui Dumnezeu, vocea liniştii, cum se spune, ajunge până la noi. lată 
de ce adevăraților Saturnieni le place să se îndepărteze de zgomot pentru a merge în locuri 
solitare, să asculte vocea liniştii, aceea care le permite să fie scutiți de legea timpului pentru a 
intra în eternitate. 

Il 


Chiar şi celor care au îmbrățişat viața spirituală le e greu să ajungă la un nivel de 
conştiinţă superior şi mai ales să se menţină. Într-o zi obţin o victorie, în alta se lasă în voia 
lor... E aproape imposibil să ajungă la ceva stabil, definitiv. Stabilitatea e culmea Iniţierii, 
momentul în care discipolul poate spune în fine, ca şi hierofantul Egiptului antic: “Sunt stabil, 

fiu de stabil, conceput şi născut în teritoriul stabilităţii.” Teritoriul stabilității este Binah, 
regiunea celor douăzeci şi patru de Bătrâni. 

În ce constă stabilitatea? În a nu mai fi zdruncinat de rău. Şi pentru a nu mai fi 
zdruncinat de rău, trebuie să-i scăpaţi ridicându-vă până în regiunile unde el nu mai poate să 
aibă priză. Veţi spune: “Dar aceste regiuni există?” Da, ele există, ele există în voi înşivă, cum 
există şi în univers. Numai că, încă nu v-aţi deama de aceasta pentru că nu aveţi obişnuiniţa de 
a vă observa. Nu aţi fost surprinşi să constataţi că anumite evenimente care, la un moment dat, 
vă întristează, vă descurajază, în alte circumstanţe, nu vă mai ating? De ce? V-aţi pierdut 
sensibilitatea? Nu, dar ați reuşit să vă ridicaţi până la un nivel de conştiinţă unde ele nu vă mai 
ating. Este deci proba că există regiuni în om unde răul nu mai are priză. 

În Kabbala e spus că şarpele poate urca până la unele sefiroturi, dar el nu poate atinge 
niciodată regiunea formată din cele trei sefire Kether, Hohmah şi Binah. Şi pentru că noi 
suntem creaţi după imaginea universului, există deci şi în noi o regiune unde răul nu mai 
găseşte condiţii favorabile de existenţă. În regiunile sublime ale fiinţei noastre şi ale universului, 
domneşte o astfel de lumină, o astfel de intensitate a vibrațiilor, încât tot ceea ce nu este în 
armonie cu această puritate, cu această lumină, e dezagregat. Răul nu are nici un drept de 
existenţă în regiunile sublime, e respins; el nu poate exista decât în regiunile inferioare, unde se 
plimbă, face ravagii şi îi face pe oameni nefericiți: pentru că în straturile inferioare ale materiei, 
toate condiţiile îi sunt favorabile. Deci, după regiunea unde vă aflați, sunteți atingi sau nu de 
rău. lată ce ne învaţă Iniţierea. lisus a explicat acest lucru într-o altă manieră, când a spus: 
“Constuiţi-vă casa voastră pe piatră.” Piatra simbolizează această regiune interioară pe care 
filozofia hindusă o numeşte planul cauzal şi care se situează deasupra planurilor astral şi 
mental, adică deasupra gândurilor şi sentimentelor ordinare. 

Cei Douăzeci şi patru de Bătrâni ai Apocalipsei de care vorbeşte Sfântul Ioan (“Am 
văzut douăzeci şi patru de tronuri şi pe aceste tronuri douăzeci şi patru de Bătrâni aşezaţi, 
îmbrăcaţi în veşminte albe”) sunt instalați pe pietre pe care nimic nu le poate zdruncina. 
Stabilitatea este esența lui Dumnezeu Însuşi. Dumnezeu este prin esenţă neschimbător, 
neschimbat în dragostea, înțelepciunea şi puterea Sa. 

Dacă vreţi să vă apropiați de această stabilitate a celor Douăzeci şi patru de Bătrâni, nu 
abandonaţi niciodată idealul vostru înalt. Odată ce v-aţi decis să mergeţi pe drumul luminii, 
orice s-ar întâmpla, păstraţi tot timpul această orientare. Pentru tot restul vă puteți schimba, 
dar nu abandonaţi orientarea voastră divină. Să înţelegeţi bine aceasta: stabilitatea nu semnifică 
imobilitatea. Dacă întâlniți un Maestru adevărat, nu-l veţi vedea încremenit ca un idol, 
aşteptând să-i sărutăm mâinile sau picioarele. Din contră, el se deplasează, chiar mai mult ca 
alții, pentru a-i vizita pe cei ce au nevoie de el, pentru a-i instrui, a-i vindeca. El rămâne stabil 
în interior, în convingerile lui, şi nimeni nu poate să-l seducă prin bogății sau onoruri. 

A fi stabil, înseamnă a fi fidel angajamentelor tale şi a-ţi urma drumul orice s-ar 
întâmpla. Aceasta e dificil, mai dificil decât de a fi drăguţ, serviabil, iubitor, generos, curajos. 
Când suntem bine dispuşi, ne dăm cuvântul, facem promisiuni, dar câteva zile după aceea ne 
găsim într-o altă stare de spirit, în care nici nu ne mai aducem aminte ce am promis. Ei bine, nu 
aşa vom obţine accesul la adevărata putere a regiunii Binah. 

Adevărul este că oamenilor nu le place să li se vorbească de fidelitate, stabilitate. Oh, 
cât e de greu, oh, cât e de dificil! Ei bine, să ştiţi că acest fel de a gândi va face aceste virtuți 
încă mai greu şi dificil de realizat. De voi depinde să aveţi o anumită calitate. De ce? Pentru că 
voi sunteţi cei care, neiubind un anumit lucru, nu îl atrageţi. Nu vă place să fiți fidel, vă place 
schimbarea, atunci cum vreţi ca stabilitatea să vină să se instaleze în voi? Când analizez, 
constat că oamenii sunt cei care resping o virtute sau alta: pentru că nu o iubesc. Pentru a 
atrage un lucru, trebuie să-l iubim! Iată aspectul magic. Înainte de a încerca să obţineţi ceva, 
încercaţi la început să-l iubiţi, altfel orice ați face nu-l veţi obține. E esențial de a cunoaşte 
această lege. 

Deci, încercaţi să iubiţi stabilitatea. Încercaţi să deveniți mai fideli faţă de idealul vostru, 
nu trişaţi niciodată, sub nici un pretext, dacă nu, veți pierde încrederea tuturor marilor Spirite 
care vă observă. Ele nu vă vor mai stima, nu vă vor mai aprecia, ele nu vă vor mai susține. Şi 
odată lăsaţi să vă bazați numai pe propriile resurse, nu veţi mai putea realiza mare lucru. Putem 
iubi schimbarea, nu e interzis să-ți schimbi activitatea, dar nu trebuie niciodată să vă schimbaţi 

direcția, nu trebuie să vă abandonați idealul vostru înalt. Putem fi pentru diversitatea 
exterioară, dar trebuie să menţinem unitatea interioară. 


Cap XVI HOHMAH: Cuvântul creator 


“La început a fost Cuvântul...”. Această primă frază a evangheliei sfântului loan a 
suscitat numeroase comentarii. E evident imposibil să ne reprezentăm exact ceea ce semnifică a 
spune că Dumnezeu a creat lumea prin Cuvânt. Dar pentru că ceea ce este jos este ca şi ceea 
ce este sus, pentru că suntem creați după chipul lui Dumnezeu şi al universului, putem să ne 
însuşim câteva noţiuni despre ceea ce sunt puterile cuvântului: cuvântul pronunţat (sunetele), şi 
cuvântul scris (literele). 

Un general dă un ordin de atac. El strigă: “Foc!” şi în câteva minute nu mai rămâne 
nimic din ceea ce era un oraş minunat. El însuşi nu a făcut nimic, a pronunţat numai un cuvânt, 
dar câtă putere era conținută în acest cuvânt! Sau, un bărbat (sau o femeie) care contează mult 
pentru voi, dar căruia (căreia) nu-i cunoaşteţi încă adevăratele sentimente, vă scrie într-o zi 
aceste simple cuvinte: “Te iubesc” şi iată, viaţa vă este dintr-o dată luminată! Nimic nu s-a 
schimbat, dar totodată totul s-a schimbat. 

Întreaga existență este aici pentru a ne arăta puterile cuvântului. Să mergem mai 
departe. De ce vorbesc oamenii tot timpul? Pentru a-şi exersa puterea. Chiar şi atunci când ei 
par că dau explicații, informaţii, adesea nu o fac cu adevărat pentru a explica sau a informa; 
vorbind sau scriind, ei vor să producă un anumit efect: să provoace furia, ura, sau să adoarmă 
neîncrederea. Chiar şi voi, nu faceţi câteodată acelaşi lucru? Da, vă las să reflectați la aceasta. 

ŞI acum, să revenim la prima frază a Evangheliei sfântului loan: “La început a fost 
Cuvântul”. Oamenii ar evita multe dificultăți, multe suferințe dacă ar şti cum să aplice această 
frază. Veţi spune: "Dar cum? E atât de abstractă, atât de dificil de înțeles, cum putem să o 
aplicăm? - Ei bine, tocmai, ea rămâne abstractă şi dificilă de înţeles pentru că nu încercaţi să o 
aplicaţi. - Dar ce trebuie să facem? - Foarte simplu, să vă acompaniaţi actele voastre cu 
Cuvântul." 

Să luăm cazuri foarte simple din viaţa cotidiană. Când spălați geamurile, de exemplu, în 
loc să executaţi această sarcină lăsându-vă gândirea să rătăcească fiți conştient de gesturile 
voastre şi spuneți: "Aşa cum spăl acest geam, tot aşa inima mea să fie spălată şi să devină 
transparentă." La fel puteţi face atunci când măturaţi, spălați vesela, ştergeţi praful... Şi când ați 
scăpat un obiect şi s-a spart, spuneţi: "Fie ca toate obstacolele care mi se ridică în față pe 
drumul meu spre Dumnezeu să fie sparte în mii de bucăți!" 

Desigur, nu e necesar să spuneţi toate acestea cu voce tare, mai ales dacă există riscul 
ca cineva să vă audă. Important este de a fi conştient, adică de a folosi gândirea voastră - şi 
gândirea subînţelege necesitatea cuvintelor - la tot ce faceți pentru a deveni creator. lată care 
trebuie să fie pentru spiritualist semnificaţia lui "La început a fost Cuvântul... Şi nimic din ceea 
ce a fost făcut n-a fost făcut fără Cuvânt." Trebuie să puneţi Cuvântul la început pentru a da o 
orientare activității voastre. Dar este aici o noțiune pe care chiar şi credincioşii nu au înţeles-o 
bine. Veţi spune: "Dar ei spun rugăciuni de mai multe ori pe zi!" Da, rugăciuni făcute de alții pe 
care le-au învățat pe dinafară, pe care ei le mormăie gândindu-se la altceva, tocmai. Nu e 
necesar să spuneți multe rugăciuni pe dinafară. Pentru creştini, "Tatăl Nostru" de două sau de 
trei ori e suficient. Mai departe, fiecare trebuie să găsească cuvintele pe care să le pronunţe în 
interior pe măsură ce se ivesc noi ocazii, noi evenimente în viaţa sa. Nu există o mai bună 
metodă de înţelegere a ceea ce semnifică atotputernicia Cuvântului. 

Când vântul suflă alungând norii şi impuritățile din atmosferă cereți suflului spiritului să 
alunge gândurile şi sentimentele voastre rele. Şi când vedeţi Soarele dimineaţa răsărind, 
spuneți: "Aşa cum soarele se ridică deasupra lumii, tot aşa soarele dragostei să se ridice în 
inima mea, tot aşa soarele înțelepciunii să se ridice în inteligența mea şi tot aşa soarele 
adevărului să se ridice în sufletul şi în spiritul meu." lată cum veţi deveni un adevărat fiu a lui 

Dumnezeu: prin Cuvânt. Pentru că Cuvântul e viu şi acţionează, el are puterea de a vă 
transforma. 

Când veţi începe să înţelegeți ce semnifică: "La început a fost Cuvântul", veți înţelege 
de asemenea de ce e spus că "La început, Dumnezeu a creat cerul şi pământul" şi ce este în 
spatele acestor cuvinte "cer" şi "pământ", care sunt relațiile între cele două şi cum trebuie să 
lucrăm cu ele. Cerul şi pământul sunt în interiorul nostru şi atât timp cât le sepăram, atât timp 
cât nu le legăm Cerul - gândirea noastră, cu pământul - activitățile noastre cotidiene, nu vom 
şti ce este Cuvântul, Cuvântul viu. (A se vedea tomul 32, cap XI: "Cuvântul viu: 1. Alfabetul şi 
cele douăzeci şi două de elemente ale Cuvântului. 2. Cuvântul, limbaj universal. 3. Puterea 
Cuvântului.") 


Cap XVII lesod, Tiphereth, Kether: sublimarea forţei sexuale 


În sefira Jesod, Dumnezeu poartă numele Chadai El Hai, şi El hai, am văzut, înseamnă 
Dumnezeu viu. Jesod e singura sefiră pentru care e menționat acest atribut divin: viața. 
Bineînţeles, este subînțeles acest atribut şi în celelalte, dar aici este subliniat. Şi deoarece 
Dumnezeu Însuşi poartă acest nume “viu”, aceasta semnifică că viaţa care se manifestă în 
Iesod este de cea mai mare puritate. Jesod, fundamentul, este sefira vieții pure, şi în schema 
omului cosmic, Adam Kadmon, ea reprezintă organele sexuale: pentru că acestea sunt organele 
care crează viaţa. 

Chiar dacă suntem obligaţi să constatăm că, în viaţa lor sexuală, oamenii nu se 
preocupă suficient de puritate, adevărul este că Inteligența cosmică e cea care a decretat că 
puritatea lui Jesod trebuie să se manifeste prin intermediul organelor sexuale. 

Astăzi se vorbeşte de “eliberarea moravurilor” ca de un mare progres, şi întradevăr ar fi 
putut fi un progres. Dar ceea ce vedem la ora actuală nu este un progres, e o degringoladă. 
Această tendință pe care o au din ce în ce mai mult oamenii de a se culca împreună pentru că 
nu găsesc ceva mai bun de făcut, ca să treacă timpul şi pentru a simți plăceri, este prejudiciabil 
pentru evoluţia lor. De-abia se întâlnesc, nu se cunosc, nu se iubesc şi ei fac dragoste... din 
inactivitate, ca şi cum nu ar fi ceva mai important de făcut decât să joace cărți! ŞI apoi, ca şi 
după o partidă de cărți, se despart, pentru a începe mâine cu alții. Aceasta este foarte grav; nu 
pentru că nu se supun unor reguli inventate de câțiva moralişti; pentru ei este grav, lor îşi fac 
rău, nu moralei, nici moraliştilor. Actul sexual în sine nu are nimic de condamnat, chiar dacă nu 
are ca scop procreerea, dar trebuie să cunoaşteţi entităţile şi forţele care sunt angajate în acest 
act pentru a-i da o semnificație şi o orientare divină. 

Toţi cei care practică actul sexual pentru propria plăcere, nu numai că că îşi irosesc 
energiile, dar ei alimentează cu ele entități ale planului astral inferior. Pentru că sunt închişi un 
timp într-o cameră, bărbatul şi femeia îşi imaginează că sunt singuri. Deloc. Există în lumea 
invizibilă entități care sunt de față, care asistă şi care se hrănesc cu emanaţiile lor. Atunci, dacă 
se lasă antrenați de senzualitatea lor, larve şi elementali vin să se hrănească pe cheltuiala lor. În 
timp ce pentru cei care s-au pregătit cu conştiinţă să îndeplinească un act sacru, spiritele luminii 
sunt cele care vin să se hrănească şi să aducă binecuvântările lor. Ştiind acestea, discipolii unei 
Şcoli iniţiatice invită ei înşişi spiritele celeste cerându-le să-i lumineze pentru a fi capabili să-şi 
sublimeze gesturile pe care le vor face. 

Entităţile care posedă secretul sublimării forței sexuale sunt Ma/ahim-ii, îngerii lui 
Tiphereth, Soarele. Energia sexuală din ființa umană este de aceeaşi natură ca şi energia solară, 
dar ea nu o ştie şi, irosind-o, utilizând-o numai pentru satisfacerea propriilor pasiuni, ea se 
degradează. Din ziua când bărbaţii şi femeile vor conştientiza că această forță e impregnată de 
lumina soarelui, ei vor merge pe calea sfințeniei, se vor apropia de sefira Kether unde Serafinii 
nu încetează să cânte: "Sfânt, Sfânt, Sfânt este Domnul Dumnezeu, Atotputernic". Şi din acel 
moment ei vor începe să guste adevărata dragoste, acea a Serafinilor. 

De la Jesod la Kether, trecând prin Tiphereth, acesta e drumul sublimării forței sexuale. 
La extremitatea superioară a stâlpului central se găseşte sfințenia lui Kether, care este capul 
coroanei, iar originea ei este în puritatea lui Jesod, organele sexuale. Sfinţenia lui Kether, este 
energia sexuală pe care discipolul se străduieşte să o sublimeze graţie puterilor lui Tiphereth, 
până ce ea va ajunge să se manifeste sus, deasupra capului său, ca o lumină de aur. Da, şi 
acesta e scopul Iniţierii: să fi capabil să stăpâneşti o forță brută care ne antrenează în Jos, să faci 

să-şi schimbe direcția şi să lucrezi asupra acestei chintesenţe până la a o transforma în lumină. 
Adevăratul Iniţiat e cel care, graţie puterilor lui Tiphereth, a realizat în el însuşi puritatea lui 
lesod. El posedă aceleaşi organe ca toți oamenii şi aceste organe fabrică aceeaşi materie, dar 
această materie sublimată se ridică pentru a alimenta toți centri săi spirituali de sus, şi se ridică 
asupra lui ca razele de lumină. 

Acestea sunt adevăruri care erau învățate de discipolii Iniţierilor antice. Dar în acea 
epocă i se pretindeau celui ce dorea să aibă acces la mistere ani de studii şi de muncă; şi mulți 
dintre ei nu erau admişi. Eu vă cer vouă cel puţin să fiți conştienţi de valoarea acestor 
cunoştinţe pe care le primiţi, şi să mulțumiți Cerului. 


Cap XVIII Rugăciunea lui Solomon 


Unii dintre voi m-au rugat să vă spun Rugăciunea lui Solomon, pe care nu au auzit-o 
până acum. Desigur, pot să o fac, am făcut-o de câteva ori în trecut, în circumstanţe 
excepționale, dar înainte, vă voi spune acestea: 

În zilele noastre, când ezoterismul şi ştiinţele oculte sunt la modă, din ce în ce mai 
multe cunoştinţe care stăteau ascunse de secole sunt puse la dispoziţia tuturor. În trecut, ele 
erau date numai celor care se arătau demni, dar acum sunt etalate la lumina zilei. Şi nu numai 
că sunt etalate la lumina zilei, dar se prezintă, amestecat, adevărul şi falsul, bunul şi răul, magia 
albă şi magia neagră, fără a învăţa oamenii să facă diferenţa între cele două şi fără să fie 
preveniţi de pericolele teribile spre care aleargă aruncându-se orbeşte în nu contează ce studiu 
şi în nu contează ce practică. Deci, fiți atenţi! 

Această rugăciune, numită Rugăciunea lui Solomon, este foarte puternică din cauza 
tuturor numelor divine care sunt invocate şi nu putem să o spunem fără să ne luăm precauţii. 
Trebuie ca, în prealabil să fi depus o muncă de stăpânire de sine asupra noastră înşine, pentru a 
ne adresa fără pericol sefiroturilor, ierarhiilor îngereşti şi lui Dumnezeu pronunţându-le numele 
cu voce tare. Şi chiar numai pentru a asculta aceste nume, care sunt cele mai sacre ale 
Kabbalei, e necesar de a ne pune într-o stare de mare respect, de mare reculegere. lată ceea ce 
vă cer să faceți. Deci, iată această rugăciune: 


Puteri ale Regatului, fiți sub piciorul meu stâng şi în mâna mea dreaptă. 
Glorie şi Eternitate, atingeţi-mi cei doi umerii şi dirijaţi-mă pe căile Victoriei. 
Milostenie şi Justiţie, fiți echilibrul şi splendoarea vieții mele. 

Inteligență şi Înţelepciune, daţi-mi Coroana. 


Spirite ale lui Malhouth, conduceți-mă între cele două coloane pe care apasă întregul 
edificiu al Templului. 


Îngeri a lui Nestah şi Hod, întăriți-mă pe piatra cubică a lui lesod. 


O Gedoulael! O Gebourael! O Tiphereth! 


Binael, fii dragostea mea. 
Rouah Hohmael, fii lumina mea. 
Fii ceea ce eşti şi ceea ce vei fi, o Ketheriel. 


Ischim, asistați-mă în numele lui Chadai. 

Keroubim, fiți forța mea în numele lui Adonai. 

Bnei Elohim, fiți fraţii mei în numele Fiului şi prin virtuțile lui Tsebaoth. 
Elohim, luptați pentru mine în numele Tetragrammaton-ului. 

Malahim, protejați-mă în numele lui Yahve. 

Serafim, curățați-mă în numele lui Eloha. 


35 


Haschmalim, luminaţi-mă prin splendoarea lui Elohim şi lui Shekina. 
Aralim, acționați. 

Ophanim, întoarceţi-vă şi străluciți. 

Hayot-hakKodesch, strigaţi, vorbiți, răcniţi, mugiţi. 


Kadosch, Kadosch, Kadosch, Chadai, Adonai. 
Iod He Vav He. 

Ehieh Ascher Ehieh. 

Aleluia, Aleluia, Aleluia. 

Amin. 


Pentru ca aceste înalte entități să poată răspunde la chemarea voastră şi să vă aducă 
ajutorul şi lumina lor, trebuie cel puţin să le pregătiți în voi condiţii favorabile: pace, puritate. A 
pronunţa numele lor sau a cunoaşte momentul propice pentru a le invoca nu e suficient. Pentru 
a atrage binecuvântări, trebuie să vă consacraţi, să vă puneţi în serviciul Divinității. 

Dar câți sunt capabili să-şi abandoneze preocupările pentru a urca aceste culmi? Foarte 
puţini. De aceea renunţ adesea să vă vorbesc despre aceste regiuni care sunt poate singurele în 
care mă simt fericit. Adesea, venind spre sala de conferinţe, îmi spun: "Astăzi le voi vorbi 
despre Arborele Vieţii şi despre ierarhiile îngereşti..." Şi deja pe drum le pronunţ numele în 
interiorul meu. Dar când ajung şi văd feţele voastre, simt că sunt lucruri mult mai urgente pe 
care trebuie să vi le spun! Cum aş putea să vă întrețin cu aceste subiecte sublime când citesc în 
privirea voastră cât sunteţi de prinşi de necazurile vieţii cotidiene?.. 

Dar astăzi am pronunţat aceste nume divine, ele au plecat în spaţiu, ierarhiile glorioase 
au auzit că le-am invocat şi că le-am cerut binecuvântările lor pentru voi. (A se vedea primul 
capitol din "Adevărata Învăţătură a lui Christ” colecţia Izvor Nr 215, unde rugăciunea 
domnească "Tatăl Nostru..." este comentată în legătură cu cele zece sefiroturi.) 

